
PREFACE 


THis volume is a continuation of the authors’ 
Junior Course of Latin Unseens. It contains 
pieces of the standard of such examinations as 
the London Matriculation, the School Certificate, 
Oxford Responsions and the Cambridge Previous 
Examination, and it differs from the Junior Course 
in that no attempt is here made to graduate 
the pieces. 

The authors desire to express their thanks 
to the authorities of Oxford, Cambridge and 
London Universities for permission to use pieces 


actually set in examinations. 


Digitized by the Internet Archive 
in 2023 with funding from 
Kahle/Austin Foundation 


https://archive.org/details/owb_KR-400-064 

VERSE PIECES. . : : : : : , 6-150 


DISARMING CRITICISM 


Hannibal, a Duilio consule navali proelio victus timensque 
classis amissae poenas dare, priusquam cladis nuntius 
domum perveniret, quemdam ex amicis Carthaginem misit. 
Qui, postquam civitatis eius curiam intravit, ‘ Consulit 
vos,’ inquit, ‘ Hannibal, cum dux Romanus magnas secum 5 
maritimas trahens copias advenerit, an cum eo confligere 
debeat.’ Acclamavit totus senatus non esse dubium quin 
oporteret. Tum ille ‘ Conflixit,’ inquit, ‘et superatus est.’ 
Ita liberum his non reliquit id factum damnare quod ipsi 


fieri debuisse iudicaverant. 10 


curia, senate-house. 


2 LATIN UNSEENS 


2 
A RHODIAN SHIP STARTS A BATTLE 


Erat una navis Rhodia in dextro Caesaris cornu longe ab 
reliquis collocata. Hane conspicati hostes non tenuerunt 
sese, Magnoque impetu ad eam contenderunt. Cui coactus 
est Caesar ferre subsidium, ne turpem in conspectu hostium 

5 contumeliam acciperet, quamquam, si quid gravius illis 
accidisset, merito casurum iudicabat. Proelium com- 
missum est magna contentione Rhodiorum ; qui cum in 
omnibus dimicationibus et scientia et virtute praestitissent, 
tum maxime illo tempore totum onus sustinere non re- 

10 cusabant, ne quod suorum culpa detrimentum acceptum 


videretur. Ita proelium secundissimum est factum. 


SENIOR COURSE 3 


3 
CaESAR’S Last YEARS 


Post hune annum Caesar, Romam regressus, iterum 
se consulem fecit, et statim ad Hispanias est profectus, 
ubi Pompei filii, Gnaeus et Sextus, ingens bellum para- 
verant. Ultimo eius belli certamine adeo Caesar paene 
victus est ut, fugientibus suis, se voluerit occidere, ne 5 
post tantam rei militaris gloriam in potestatem adolescen- 
tium, natus annos sex et quinquaginta, veniret. Sed ex 
Pompei filiis maior occisus est, minor fugit. Tandem 
Caesar bellum civile toto orbe composuerat. Mox cum 
honores, qui antea a populo dabantur, suis amicis daret 10 
nec senatui pareret, coniuraverunt in eum sexaginta 


senatores equitesque. 


4 LATIN UNSEENS 


4 
Rott OF THE GAULS 


Patentibus iam portis, priusquam inrumperent victores, 
fuga e castris Gallorum in omnes partes facta est; ruunt 
caeci per vias, per invia ; nulla saxa, nullae rupes obstant ; 
nihil praeter hostes metuunt. Itaque plerique praecipites 

5 per vastam altitudinem prolapsi exanimantur. Consul 
castris captis direptione praedaque abstinet militem ; 
sequi pro se quemque, et instare, et perculsis pavorem 
addere iubet. Supervenit et alterum cum L. Manlio 
agmen ; nec eos castra intrare sinit. Protinus ad perse- 

10 quendos hostes mittit : et ipse paullo post, tradita capti- 
vorum custodia tribunis militum, sequitur, debellatum 
iri ratus si in illo pavore quam plurimi caesi forent aut 
capti. 


exanimare, kill. 


SENIOR COURSE 5 


5 
DutiIrs oF GENERALS AND SOLDIERS 


Dicit unum imperatorem in exercitu providere et con- 
sulere quid agendum sit debere, vel per se, vel cum eis quos 
advocaverit in consilium: ceteros nec palam nec secreto 


iactare consilia sua. Militem haec tria curare debere, corpus 


ut quam validissimum et pernicissimum habeat, arma 5 


apta, cibum paratum ad subita imperia : cetera scire de se 
dis immortalibus et imperatori suo curae esse: in quo 
exercitu miles consulat, imperator rumores vulgi audiat, 
ibi nihil salutare esse. Tum contionem dimisit, vulgo 
etiam veteranis confitentibus se illo primum die, tamquam 


tirones, quid agendum esset in re militari didicisse. 


10 


6 LATIN UNSEENS 


6 
NUMIDIANS REFUSE TO COME TO CLOSE QUARTERS 


Cum iam Caesar existimasset hostes pulsos deterritosque 
finem lacessendi facturos et iter coeptum pergere coepisset, 
iterum celeriter ex proximis collibus erumpunt Numidae 
atque eadem ratione, qua ante, in Caesaris legionarios 

5 impetum faciunt. Cum hoc saepius facerent et proficis- 
centes nostros insequerentur, refugerent instantes, propius 
non accederent et singulari genere pugnae uterentur eosque 
iaculis vulnerare satis esse existimarent, Caesar intellexit 
nihil aliud eos conari, nisi ut se cogerent castra eo loco 

10 ponere, ubi omnino aquae nihil esset, ut exercitus ieiunus, 
qui a quarta vigilia usque ad horam decimam diei nihil 


gustasset, ac iumenta, siti perirent. 


ietunus, fasting, having no food. 


SENIOR COURSE 7 


i: 
THe Dyine Micrpsa GIVES A CHARGE TO JUGURTHA 


Sed ipse paucos post annos morbo atque aetate confectus, 
cum sibi finem vitae adesse intellegeret, coram amicis et 
cognatis itemque Adherbale et Hiempsale filiis dicitur 
huiusce modi verba cum Iugurtha habuisse: ‘ Parvum 
ego, Iugurtha, te, amisso patre, sine spe, sine opibus, in 5 
regnum meum accepi, existimans non minus me tibi 
quam liberis, si genuissem, ob beneficia carum fore, neque ea 
res me fefellit. Nam, ut alia magna et egregia tua omittam, 
novissime rediens Numantia tua virtute nobis Romanos 
ex amicis amicissimos  fecisti. Nunc, quoniam mihi 10 
natura finem vitae facit, per hanc dexteram moneo ob- 
testorque te ut hos qui tibi genere propinqui sunt caros 
habeas, neu malis alienos adiungere quam sanguine con- 


iunctos retinere.’ 


8 LATIN UNSEENS 


8 
JUGURTHA ATTACKS A CAMP 


Dum apud Zamam sic pugnatur, Jugurtha ex improviso 
castra hostium cum magna manu invadit. Nostri re- 
pentino motu perculsi sibi quisque pro moribus consulunt : 
alii fugere, alii arma capere; magna pars volnerati aut 

5 occisi, ceterum ex omni multitudine non amplius quadra- 
ginta memores nominis Romani grege facto locum cepere 
paulo quam alii altiorem, neque inde maxima vi depelli - 
potuerunt. Interim Metellus, cum acerrime rem gereret, 
clamorem a tergo accepit; deinde converso equo ani- 

10 madvertit fugam ad se fieri. Igitur equitatum omnem ad 
castra misit ac C. Marium cum cohortibus sociorum ; 


eumque lacrimans obsecrat ne hostes inultos abire sinat. 


SENIOR COURSE 9 


9 
ARTEMISIA DEFEATS THE RHODIANS BY A STRATAGEM 


Post mortem Mausoli Artemisia uxore eius regnante, 
Rhodii indignantes mulierem imperare civitatibus Cariae 
totius, armata classe profecti sunt, ut id regnum occuparent. 
Tune Artemisia, cum esset id renuntiatum, in portu 
minore paratam classem abstrusit ; reliquos autem cives 5 
in muro esse iussit. Cum autem Rhodii classem in 
maiorem portum exposuissent, cives iussit plausum ab 
muro his dare, pollicerique se oppidum tradituros. Qui 
cum penetrassent intra murum relictis navibus inanibus, 
Artemisia repente in pelagus eduxit classem ex portu 10 
minore, et ita invecta est in maiorem. LEgressis autem 
militibus classem Rhodiorum inanem abduxit in altum. 
Ita Rhodii, non habentes quo se reciperent, in ipso foro 


sunt trucidati. 


abstrudere, conceal. 


10 LATIN UNSEENS 


10 
A LetrrEeR 


Tu si Pompeium, ut volebas, vidisti, quid tibi dixerit fac 
mihi perscribas. Velim scire quam ostenderit voluntatem ; 
solet enim aliud sentire et loqui, neque tantum valere 
ingenio ut non appareat quid cupiat. De Caesare crebri 

5 rumores veniunt. Alii enim dicunt eum equitem perdidisse 
(quod, opinor, certe factum est); alii septimam legionem 
vapulasse, ipsum apud Bellovacos circumsederi inter- 
clusum ab reliquo exercitu. Adhuc nihil certi est. Ante 
diem nonum Kalendas Iunias urbe ac foro toto maximus 

10 rumor fuit te a Q. Pompeio in itinere occisum. Ego, qui 
scirem Q. Pompeium graviter aegrum esse, non sum 


commotus. 


vapulare, be beaten. 


SENIOR COURSE a | 


11 
Tuer BLESSINGS OF PEACE AND ORDER 


Quid enim est tam populare quam pax ? qua non modo 
ei quibus natura sensum dedit sed etiam tecta atque agri 
mihi laetari videntur. Quid tam populare quam libertas ? 
quam non solum ab hominibus verum etiam a bestiis expeti 
atque omnibus rebus anteponi videtis. Quid tam populare 5 
quam otium ? quod ita iucundum est ut et vos et maiores 
vestri et fortissimus quisque vir maximos labores sus- 
cipiendos putet ut aliquando in otio possit esse, praesertim 
in imperio ac dignitate. Idcirco etiam maioribus nostris 
praecipuam laudem gratiamque debemus, quod eorum 10 


labore est factum ut impune in otio esse possemus, 


12 LATIN UNSEENS 


12 
A LetrerR From Decimus Brutus 


Sequi confestim Antonium his de causis, Cicero, non 
potui: eram sine equitibus, sine iumentis; Hirtium 
perisse nesciebam ; Caesari non credebam prius quam con- 
venissem et conlocutus essem. Biduo me Antonius 

5 antecessit. Cum abessem ab eo milia passuum triginta, 
oratio eius ad me est adlata, in qua petit a militibus ut se 
trans Alpes sequerentur. Succlamatum est ei frequenter 
a militibus sibi aut in Italia pereundum esse aut vincendum, 
et orare coeperunt ut Pollentiam iter facerent. Hac re 

10 mihi nuntiata statim quinque cohortes Pollentiam praemisi 


meumque iter eo contuli. 


SENIOR COURSE 13 


3 
THe WortH oF FREEDOM 


Magna quidem nos spe causam libertatis suscepimus ; 
sed, etsi concedo incertos exitus esse belli, tamen pro 
libertate vitae periculo decertandum est. Non enim in 
spiritu vita est, sed ea nulla est omnino servienti. Omnes 
nationes servitutem ferre possunt, nostra civitas non 5 
potest, nec ullam aliam ob causam, nisi quod illae laborem 
doloremque fugiunt, quibus ut careant omnia perpeti 
possunt, nos ita a maioribus instituti sumus, ut omnia 
consilia atque facta ad dignitatem et ad virtutem refer- 
remus. Ita praeclara est reciperatio libertatis, ut ne mors 10 


quidem sit in repetenda libertate fugienda. 


l4 LATIN UNSEENS 


14 
Tue Tasks OF PEACE AFTER Crvi~L WAR 


Omnia sunt excitanda tibi, C. Caesar, uni, quae iacere 
sentis belli impetu perculsa atque prostrata ; constituenda 
iudicia, revocanda fides, comprimendae libidines, omnia, 


quae dilapsa iam diffluxerunt, severis legibus vincienda 


ow 


sunt. Non fuit recusandum in tanto civili bello, tanto 
animorum ardore et armorum, quin quassata res publica, 
quicumque belli eventus fuisset, multa perderet et orna- 
menta dignitatis et praesidia stabilitatis suae, multaque 


uterque dux faceret armatus, quae idem togatus fieri 


~ 


10 prohibuisset. Quae quidem tibi nune omnia belli vulnera 

sananda sunt, quibus praeter te mederi nemo potest. 

Itaque illam tuam praeclarissimam et sapientissimam 

vocem invitus audivi: ‘Satis diu vel naturae vixi vel 

gloriae.” Satis, si ita vis, fortasse naturae, addo etiam, si 

15 placet, gloriae, at, quod maximum est, patriae certe parum. 
tacere, lie ruined, 


dijtuere, be dissolved, loosened. 


SENIOR COURSE 15 


15 
Some THINGS NOT FAIR EVEN IN WAR 


Quod si haec utilia non sunt, quia plena sunt dedecoris ac 
turpitudinis, manifestum est nihil esse utile quod non 
honestum sit. Quamquam id quidem cum saepe alias, 
tum Pyrrhi bello a C. Fabricio consule iterum et a senatu 
nostro iudicatum est. Cum enim rex Pyrrhus populo 5 
Romano bellum ultro intulisset cumque de imperio certamen 
esset cum rege generoso ac potenti, perfuga ab eo venit in 
castra Fabricii eique est pollicitus, si praemium sibi pro- 
posuisset, se, ut clam venisset, sic clam in Pyrrhi castra 
rediturum et eum veneno necaturum. Hunc Fabricius 10 
reducendum curavit ad Pyrrhum idque eius factum 


laudatum a senatu est. 


16 LATIN UNSEENS 


16 


Tarr Roman CoMMANDERS IN SPAIN TRY TO PREVENT 


HASDRUBAL FROM MARCHING TO ITALY 


Hasdrubal, priusquam moveret castra, pecunias im- 
perat populis omnibus suae dicionis, haud ignarus Hanni- 
balem transitus quosdam pretio mercatum esse, nec 
auxilia Gallica aliter quam conducta habuisse ; si Inops 

5 tantum iter ingressus esset, vix penetraturum ad Alpes 
fuisse. Pecuniis igitur exactis, ad Hiberum descendit. 
Decreta Carthaginiensium et Hasdrubalis iter ubi Romanis 
sunt nuntiata, omnibus omissis rebus, ambo duces iunctis 
copiis ire obviam coeptis atque obsistere parant, rati, si 

10 Hannibali Hasdrubal dux atque Hispaniensis exercitus 
esset iunectus, illum finem Romani imperii fore. His 
anxii curis, ad Hiberum contrahunt copias, et transito 
amne, cum diu consultassent, urbem Hiberam opulen- 
tissimam eo tempore regionis elus oppugnare parant. 


transitus, free passage (through territories). 
conducere, hire. 


SENIOR COURSE 17 


ue 
BATTLE BETWEEN ROMANS AND ETRUSCANS 


Consul ubi armatos paratosque vidit, signa extra vallum 
proferri iussit et haud procul hoste instruxit aciem. 
Aliquamdiu intenti utrimque steterunt exspectantes ut 
ab adversariis clamor et pugna inciperet, et prius sol 
meridie se inclinavit quam telum hine aut illinc emissum 
est : inde, ne infecta re abiretur, clamor ab Etruscis oritur 
concinuntque tubae et signa inferuntur. Nec segnius a 
Romanis pugna initur. Concurrunt infensis animis ; 
numero hostis, virtute Romanus superat ; anceps proelium 
multos utrimque et fortissimum quemque absumit, nec prius 
inclinata res est quam secunda acies Romana ad prima 
signa, integri fessis, successerunt. trusci, quia nullis 
recentibus subsidiis fulta prima acies fuit, ante signa 
circaque omnes ceciderunt. Nullo unquam proelio fugae 
minus nec plus caedis fuisset, ni obstinatos mori Etruscos 
nox texisset, ita ut victores priusquam victi pugnandi 
finem facerent. Post occasum solis signum  receptui 
datum est; nocte ab utroque in castra reditum. Nec 
deinde quicquam eo anno memoria dignum apud Sutrium 
gestum est, quia et ex hostium exercitu prima tota acies 
deleta uno proelio fuerat, et apud Romanos tantum 


volnerum fuit. 


5 


20 


18 LATIN UNSEENS 


18 
An ATTEMPT TO AMBUSH A ROMAN FORCE FAILS 


Uno deinde intermisso die, cum omnibus copiis equitum 
levisque armaturae pugnaturus rex esset, nocte caetratos 
loco opportuno inter castra in insidiis abdiderat, praece- 
peratque Athenagorae et equitibus ut, si aperto proelio 

5 procederet res, uterentur fortuna; si minus, cedendo 
sensim ad insidiarum locum hostem pertraherent. Et 
equitatus quidem cessit; duces caetratae cohortis, non 
satis exspectato signo, ante tempus excitatis suis, occa- 
sionem bene gerendae rei amiserunt. Romanus, et aperto 

10 proelio victor et tutus a fraude insidiarum, in castra sese 
recepit. Postero die omnibus copiis consul in aciem 
descendit, ante prima signa locatis elephantis, quo auxilio 
tum primum Romani, quia captos aliquot bello Punico 
habebant, usi sunt. 


caetratus, armed with light leather shield. 
sensim, gradually. 


SENIOR COURSE 19 


19 


THE DICTATOR RALLIES THE ROMANS AGAINST 


TARQUIN AND THE LATINS 


Valerium, temere invectum in exulum aciem, ex trans- 
verso quidam adortus transfigit. Dictator Postumius 
postquam cecidisse talem virum, exules ferociter citato 
agmine invehi, suos perculsos cedere animadvertit, cohorti 
suae, quam delectam manum praesidii causa circa se 5 
habebat, dat signum, ut quem suorum fugientem viderint 
pro hoste habeant. Ita metu ancipiti versi a fuga Romani 
in hostem et restituta acies. Cohors dictatoris tum 
primum proelium iniit. Integris corporibus animisque 
fessos adorti exules caedunt. Ibi alia inter proceres coorta 10 
pugna. Imperator Latinus, ubi cohortem exulum a 
dictatore Romano prope circumventam vidit, ex sub- 


sidiariis manipulos aliquot in primam aciem secum rapit. 


ex transverso, from the side ; proceres, leaders. 


20 LATIN UNSEENS 


20 
Two Ways oF usING Boory 


Dictator cum iam in manibus videret victoriam esse, 
urbem opulentissimam capi, tantumque praedae fore 
quantum non omnibus in unum collatis ante bellis fuisset, 
litteras ad senatum misit, deum immortalium benignitate, 

5 suis consiliis, patientia militum Veios iam fore in potestate 
populi Romani; quid de praeda faciendum censerent ? 
Duae senatum distinebant sententiae, senis P. Licini, quem 
primum dixisse a filio interrogatum ferunt, edici palam 
placere populo ut qui particeps esse praedae vellet in castra 

10 Veios iret, altera Ap. Claudi, qui largitionem novam, 
prodigam, inaequalem, inconsultam arguens, auctor erat 
stipendii ex ea pecunia militi numerandi ut eo minus 
tributi plebes conferret ; eius enim doni societatem sensuras 
aequaliter omnium domos. 
distinere. divide. 


arguere. censure. 
stipendium, soldier’s pay. 


SENIOR COURSE 21 


21 
CAMILLUS STAYS A Rout 


Versus itaque in victorem terror et novo hoste et supina 
valle Romanam inclinavit aciem. Instant Volsci recentes 
qui e castris impetum fecerant, integrant et illi pugnam 
qui simulata cesserant fuga. Iam non recipiebat se 
Romanus miles, sed immemor recentis ferociae veterisque 5 
decoris terga passim dabat atque effuso cursu castra re- 
petebat, cum Camillus subiectus ab circumstantibus in 
equum et raptim subsidiis oppositis ‘ Haec est,’ inquit, 
‘milites, pugna quam poposcitis ? Quis deus, quis homo 
est quem accusare possitis ? Vestra illa temeritas, vestra 10 
ignavia haec est. Secuti alium ducem, sequimini nunc 
Camillum et, quod ductu meo soletis, vincite. Quid 
vallum et castra spectatis ? Neminem vestrum illa nisi 
victorem receptura sunt.’ 


supinus, sloping. 
subicere, lift. 


22 LATIN UNSEENS 


22 
DEFENCE OF FIDENAE 


Ipse postero die, cum Etrusci pleni animorum ab pristini 
diei victoria in aciem processissent, cunctatus parumper 
dum speculatores referrent Quinctium occupasse iugum 
propinquum arci Fidenarum, signa profert peditumque 

5 aciem instructam in hostem inducit; magistro equitum 
imperat ne iniussu pugnam incipiat: se, cum opus sit 
equestri auxilio, signum daturum. Legiones impetu 
ingenti confligunt, et concusserant primo statim congressu 
hostem, cum repente patefactis Fidenarum portis nova 

10 erumpit acies, inaudita ante id tempus: ignibus armata 
ingens multitudo facibusque ardentibus tota collucens 
cursu in hostem ruit, formaque insolitae pugnae Romanos 
parumper exterruit. Tum dictator, accito magistro 
equitum equitibusque, proelium ciens ipse in sinistrum 

15 cornu accurrit claraque voce “ Fumone victi,’ inquit, ‘ velut 
examen apium, loco vestro exacti inermi cedetis hosti ? 
Non faces has ipsas pro se quisque ereptas ultro inferetis 2 ’ 

faces, torches. 


ciere, rouse, animate. 


examen apium, swarm of bees. 


SENIOR COURSE 23 


23 
CAESAR SENDS A COMMUNICATION TO CICERO 


Caesar, consilio eius probato, unum communis salutis 
auxilium in celeritate ponebat. Venit magnis itineribus 
in Nerviorum fines. Ibi ex captivis cognoscit quae apud 
Ciceronem gerantur, quantoque in periculo res sit. Tum 
cuidam ex equitibus Gallis magnis praemiis persuadet 
uti ad Ciceronem epistulam deferat. Hane Graecis 
conscriptam literis mittit, ne, intercepta epistula, nostra 
ab hostibus consilia cognoscantur. Si adire non possit, 
monet, ut tragulam cum epistula, ad amentum deligata, 
intra munitiones castrorum abiciat. In literis scribit 
se cum legionibus profectum, celeriter affore: hortatur 
ut pristinam virtutem retineat. Gallus, periculum 
veritus, ut erat praeceptum, tragulam mittit. Haec casu 
ad turrim adhaesit, neque ab nostris biduo animadversa 
tertio die a quodam milite conspicitur ; dempta ad Cicer- 
onem defertur. Ile perlectam in conventu militum 
recitat, maximaque omnes laetitia afficit. 


tragula, javelin. 


amentum, strap. 


5 


10 


24 LATIN UNSEENS 


24 
Bap News causes Discord In RoME 


Inter haec maior alius terror: Latini equites cum 
tumultuoso advolant nuntio, Volscos infesto exercitu ad 
urbem oppugnandam venire. Quae audita—adeo duas ex 
una civitate discordia fecerat—longe aliter patres ac plebem 

5adfecere. Exultare gaudio plebes; ultores superbiae 
patrum adesse dicere deos: alius alium confirmare ne 
nomina darent : cum omnibus potius quam solos perituros : 
patres militarent, patres arma caperent, ut penes eosdem 
pericula belli penes quos praemia essent. At vero curia, 
10 maesta ac trepida ancipiti metu et ab cive et ab hoste, 
Servilium consulem, cui ingenium magis populare erat, 
orare ut tantis circumventam terroribus expediret rem 


publicam. Tum consul misso senatu in contionem prodit. 


nomen dare, enrol for service. 


SENIOR COURSE 25 


25 
AFFAIRS IN SPAIN 


Per cos dies, quibus haec gesta sunt, legati Massiliensium 
nuntiarunt L. Baebium praetorem in provinciam His- 
paniam proficiscentem ab Liguribus circumventum, magna 
parte comitum caesa, vulneratum ipsum cum paucis sine 
lictoribus Massiliam perfugisse et intra triduum exspirasse. 5 
Senatus ea re audita decrevit, uti P. Junius Brutus, qui 
propractor in Etruria esset, provincia exercituque traditis 
uni, cui videretur, ex legatis, ipse in ulteriorem Hispaniam 
proficisceretur, eaque ei provincia esset. Hoc senatus 
consultum litteraeque a Sp. Postumio praetore in Etruriam 10 
missae sunt, profectusque in Hispaniam est P. Junius 
propraetor. In qua provincia, prius aliquanto quam 
successor veniret, L. Aemilius Paulus, qui postea regem 
Persea magna gloria vicit, cum priore anno haud prospere 
rem gessisset, tumultuario exercitu collecto signis collatis 15 


cum Lusitanis pugnavit. 


26 LATIN UNSEENS 


26 
CAPTURE OF SAMNITE TOWNS 


Consules inter se provincias partiti; Iunio Samnites, 
Aemilio novum bellum Etruria sorte obvenit. In Samnio 
Cluviani praesidium Romanum, quia nequiverat vi capi, 
obsessum fame in deditionem acceperant Samnites, verberi- 

5 busque foedum in modum occiderant deditos. Huic 
infensus crudelitati Iunius, nihil antiquius oppugnatione 
Cluviani ratus, quo die aggressus est moenia, vi cepit atque 
omnes interfecit. Inde victor exercitus Bovianum ductus ; 
caput hoc erat Pentrorum,longe ditissimum atque opulentis- 

10 simum armis virisque. Ibi, quia haud tantum irarum erat, 
spe praedae milites accensi oppido potiuntur. Minus 
itaque saevitum in hostes est, praedae plus paene quam 
ex omni Samnio umquam egestum; benigneque omnis 
militi concessa. Et postea omnium principum in Samnio 
15 €O curae sunt intentae, ut insidiis quaereretur locus, si qua 


licentia populandi effusus exercitus excipi ac circumveniri 


posset. 


Antiquius, more important. 


SENIOR COURSE 27 


par 
SOCRATES’ OPINION oF HAPPINESS 


Socrates, cum esset ex eo quaesitum, Archelaum, qui tum 
fortunatissimus haberetur, nonne beatum putaret, ‘ Haud 


*) 


scio:’ inquit ‘numquam enim cum eo collocutus sum.’ 
‘Ain’ tu? An tu aliter id scire non potes?’ ‘Nullo 
modo.’ ‘Tu igitur ne de Persarum quidem rege magno 5 
potes dicere, beatusne sit?’ ‘An ego possim, cum igno- 
rem quam sit doctus, quam vir bonus?’ ‘Quid ? tu in eo 
positam vitam beatam putas?’ “Ita prorsus existimo : 
bonos beatos, improbos miseros.? Nonne hic videtur 
omnem beatam vitam in una virtute ponere? Nam cui 10 
viro, inquit, ex se ipso nata sunt omnia quae ad beate 


vivendum ferunt, huic optime vivendi ratio comparata est. 


Hic est ille moderatus, hic fortis, hic sapiens. 


28 LATIN UNSEENS 


28 
DISADVANTAGES OF BEING BoRN IN A HIGH STATION 


Sed ut facillime quales simus tales esse videamur, 
quaedam praecepta danda sunt. Nam si quis ab ineunte 
aetate habet causam celebritatis aut a patre acceptam 
aut aliquo casu atque fortuna, in hunc oculi omnium coni- 


ciuntur, atque in eum, quemadmodum vivat, inquiritur, et, 


Or 


tanquam in clarissima luce versetur, ita nullum obscurum 
potest nec dictum eius esse nec factum. Quorum autem 
prima aetas propter humilitatem in hominum ignoratione 
versatur, ci, simul ac iuvenes esse coeperunt, magna spec- 
10 tare, et ad ea rectis studiis debent contendere : quod eo 
firmiore animo facient, quia non modo non invidetur illi 


aetati. verum etiam favetur. 


SENTOR COURSE 29 


29 
MurpDER oF M. MARCELLUS 


Ante diem decimum Kalendas Tunias cum Piraeum navi 
advectus essem, ibi M. Marcellum conveni, eumque diem ibi 
consumpsi ut cum eo essem. Post diem tertium eius diel, 
cum ab Athenis proficisci in animo haberem, circiter hora 
decima noctis P. Postumius ad me venit et mihi nuntiavit 5 
M. Marcellum a P. Magio pugione percussum esse et duo 
vulnera accepisse ; se sperare tamen eum vivere posse ; 
Magium se ipsum interfecisse postea ; se a Marcello ad me 
missum esse, qui haec nuntiaret et rogaret ut medicos ei 
mitterem. Itaque eo sum profectus prima luce. Cum non 10 
longe a Piraeo abessem, puer obviam mihi venit cum litteris, 
in quibus erat scriptum paulo ante lucem Marcellum diem 


suum obisse. 


30 LATIN UNSEENS 


30 
CARTHAGE IN DANGER 


Postero die Scipio Laelium Masinissamque, cum omni 
Romano et Numidico equitatu expeditisque militibus, ad 
persequendos Syphacem atque Hasdrubalem mittit. Ipse, 
cum robore exercitus, urbes circa, quae omnes Carthaginien- 

5 sium dicionis erant, partim spe, partim metu, partim vi 
subegit. Carthagini quidem erat ingens terror, et Scipio- 
nem ipsam urbem repente adgressurum credebant. Itaque 
et muri reficiebantur propugnaculisque armabantur et pro 
se quisque, quae diutinae obsidioni tolerandae sunt, ex agris 

10 convehit. Rara mentio est pacis, frequentior legatorum ad 
Hannibalem arcessendum mittendorum. Pars maxima 
classem mittere iubent ad opprimendam stationem navium 
ad Uticam incaute agentem : forsitan etiam navalia castra, 
relicta cum levi praesidio, oppressuros. In hoc consilium 


15 maxime inclinant. 


SENIOR COURSE 31 


31 
THE AEQUI DEFEATED BY THE ROMANS 


Transierat ex re bene gesta superbia neglegentiaque ad 
Aequos, quae in Romanis ducibus fuerat. Itaque primo 
statim proelio, cum dictator equitatu immisso antesignanos 
hostium turbasset, legionum inde signa inferri propere 
iussit, signiferumque ex suis unum cunctantem occidit. 5 
Tantus ardor ad dimicandum fuit, ut impetum Aequi non 
tulerint ; victique acie cum fuga effusa petissent castra, 
brevior tempore et certamine minor castrorum oppugnatio 
fuit quam proelium fuerat. Captis direptisque castris cum 
praedam dictator militi concessisset, secutique fugientem 10 
ex castris hostem equites renuntiassent omnes Labicanos 
victos, magnam partem Aequorum Labicos confugisse, 
postero die ad Labicos ductus exercitus, oppidumque 
corona circumdata scalis captum ac direptumest. Dictator 
exercitu victore Romam reducto die octavo quam creatus 15 


erat magistratu se abdicavit. 


32 LATIN UNSEENS 


32 


Tur ROMANS UNDER CAMILLUS FORCE THE VOLSCI 


TO RETIRE 


Dato deinde signo ex equo desilit et proximum signiferum 
manu arreptum secum in hostem rapit, ‘ Infer, miles,’ 
clamitans ‘signum.’ Quod ubi videre ipsum Camillum, 
iam senecta invalidum, vadentem in hostes, procurrunt 

5 pariter omnes clamore sublato, “Sequere imperatorem ’ 
pro se quisque clamantes. lam inclinata res erat, cum 
repente ingentibus procellis fusus imber proelium diremit. 
Signo deinde receptui dato, nox insecuta Romanis perfecit 
bellum. Latini namque et Hernici relictis Volscis domos 

10 profecti sunt ; Volsci, ubi se desertos ab eis videre, quorum 
fiducia rebellaverant. relictis castris moenibus Satrici se 


includunt. 


SENIOR COURSE 30 


33 


POMPEIUS REFUSES TO HELP DOMITIUS WHEN BESIEGED 
IN CORFINIUM BY CAESAR 


Litteris perlectis Domitius dissimulans in consilio pro- 
nuntiat Pompeium celeriter subsidio venturum, hortaturque 
eos ne animo deficiant, quaeque usui ad defendendum 
oppidum sint parent. Ipse arcano cum paucis familiaribus 
suis colloquitur consiliumque fugae capere constituit. Cum 
vultus Domitii cum oratione non consentiret atque omnia 
trepidantius timidiusque ageret quam superioribus diebus 
consuesset, multumque cum suis consiliandi causa secreto 
praeter consuetudinem colloqueretur, concilia conventusque 
hominum fugeret, res diutius tegi dissimularique non 
potuit. Pompeius enim rescripserat sese rem in summum 
periculum deducturum non esse, neque suo consilio aut 
voluntate Domitium se in oppidum Corfinium contulisse : 


proinde, si qua fuisset facultas, ad se cum omnibus copiis 


veniret. Id ne fieri posset, obsidione atque oppidi circum- 15 


munitione fiebat. 


34 LATIN UNSEENS 


34 


CAESAR TAKES GOMPHI BY STORM, AND METROPOLIS 


SURRENDERS 


Caesar, castris munitis, scalas musculosque ad_ re- 
pentinam oppugnationem fieri et crates parari iussit. 
Quibus rebus effectis, cohortatus milites docuit quantum 
usum haberet ad sublevandam omnium rerum inopiam 

5 potiri oppido pleno atque opulento ; simul reliquis civitati- 
bus huius urbis exemplo inferre terrorem; et id fieri 
celeriter, priusquam auxilia concurrerent. Itaque usus 
singulari militum studio, eodem, quo venerat, die post 
horam nonam oppidum altissimis moenibus oppugnare 

10 aggressus, ante solis occasum expugnavit et ad diripiendum 
militibus concessit ; statimque ab oppido castra movit et 
Metropolim venit, sic ut nuntios expugnati oppidi famam- 
que antecederet. Metropolitae, primum eodem usi consilio, 
isdem permoti rumoribus, portas clauserunt, murosque 

15 armatis compleverunt : sed postea, casu civitatis Gomphen- 
sis cognito ex captivis, quos Caesar ad murum producendos 
curaverat, portas aperuerunt. 


musculus, a shed, mantlet. 


crates, hurdles. 


SENIOR COURSE 35 


35 


THE PRAENESTINES HOPE THAT THE LOCAL ASSOCIATIONS 
OF THEIR CAMP WILL TERRIFY THE ROMANS 


Dum conscribitur Romae exercitus, castra interim 
hostium haud procul Alia flumine posita; inde agrum 
late populantes, fatalem se urbi Romanae locum cepisse 
inter se iactabant ; similem pavorem inde ac fugam fore 
ac bello Gallico fuerit ; etenim si diem contactum religione 
insignemque nomine eius loci timeant Romani, quanto 
magis Aliensi die Aliam ipsam, monumentum tantae cladis, 
reformidaturos ? species profecto iis ibi truces Gallorum 
sonumque vocis in oculis atque auribus fore. Has inanium 
rerum inanes ipsas volventes cogitationes, fortunae loci 
delegaverant spes suas. Romani contra, ubicumque esset 
Latinus hostis, satis sciebant eum esse quem ad Regillum 
lacum devictum centum annorum pace obnoxia tenuerint : 
locum irritaturum se potius ad delendam memoriam de- 
decoris quam ut timorem faciat: quin ipsi sibi Galli si 
offerantur illo loco, se ita pugnaturos ut Romae pugnaverint 
in repetenda patria. 

contactus, rendered inauspicious. 


delegare, to intrust. 


obnoxius, servile. 


10 


15 


36 LATIN UNSEENS 


36 
A SURRENDER 


Quo perfecto opere illi de deditione missis legatis agere 
coeperunt. Pauci ordinis senatorii, qui se cum iis coniun- 
xerant, nocte fuga salutem petiverunt. Caesar prima luce 
omnes eos, qui in monte consederant, ex superioribus locis 

5 in planitiem descendere atque arma proicere iussit. Quod 
ubi sine recusatione fecerunt passisque palmis proiecti ad 
terram flentes ab eo salutem petiverunt, consolatus con- 
surgere iussit et pauca apud eos de lenitate sua locutus, quo 
minore essent timore, omnes conservavit, militibusque suis 

10 commendavit, ne quis eorum violaretur, neu quid sui deside- 
rarent. Hac adhibita diligentia ex castris sibi legiones 
alias occurrere et eas, quas secum duxerat, in vicem requies- 
cere atque in castra reverti iussit eodemque die Larissam 


pervenit. 


desiderare, lose, be deprived of. 


SENIOR COURSE 37 


37 
A Boman Vicrogy ovER THE VOLSCI 


Consul copias contra hostem educit; parvo dirimente 
intervallo castra ponit. Proxima inde nocte Volsci, dis- 
cordia, Romana freti, si qua nocturna transitio proditiove 
fieri posset, temptant castra. Sensere vigiles; excitatus 
exercitus; signo dato concursum est ad arma; ita frustra 
id inceptum Volscisfuit. Reliquum noctis utrimque quieti 
datum. Postero die prima luce Volsci fossis repletis 
vallum invadunt. Iamgque ab omni parte munimenta 
vellebantur, cum consul, gquamguam cuncti ut signum daret 
damabant, experiendi animos militum causa parumper 
moratus, postguam satis apparebat ingens ardor, dato 
tandem ad erumpendum signo militem avidum certaminis 
emittit. Primo statim incursu pulsi hostes ; fugientibus, 
gquoad insequi pedes potuit, terga caesa ; eques usque ad 
castra pavidos egit. Mox ipsa castra Jegionibus circum- 
datis, cum Volscos inde etiam pavor expulisset, capta 
direptaque. 


dirimo, separate. 


~ 


0 


10 


15 


38 LATIN UNSEENS 


38 


An ATTEMPT OF THE GAULS TO ESCAPE BETRAYED 
BY THE SCREAMS OF THEIR WOMEN 


Omnia experti Galli, quod res nulla successerat, postero 
die consilium ceperunt ex oppido profugere hortante et 
iubente Vercingetorige. Id silentio noctis conati non magna 
iactura suorum sese effecturos sperabant, propterea quod 

5 neque longe ab oppido castra Vercingetorigis aberant et 
palus perpetua, quae intercedebat, Romanos ad _inse- 
quendum tardabat. JIamque hoc facere noctu apparabant, 
cum matresfamiliae repente in publicum procurrerunt 
flentesque proiectae ad pedes suorum omnibus precibus 

10 petierunt ne se et communes liberos hostibus ad supplicium 
dederent, quos ad capiendam fugam naturae et virium 
infirmitas impediret. Ubi eos in sententia perstare vide- 
runt, quod plerumque in summo periculo timor miseri- 
cordiam non recipit, conclamare et significare de fuga 


15 Romanis coeperunt. 


SENIOR COURSE 39 


39 


THE FABIAN CLAN SURPRISED AND SURROUNDED 


DURING A RAID 


Jamque Fabii adeo contempserant hostem, ut sua invicta 
arma neque loco neque tempore ullo crederent sustineri 
posse. Haec spes provexit, ut ad conspecta procul a 
Cremera magno campi intervallo pecora, quamquam rara 
hostium apparebant arma, decurrerent. Et cum im- 5 
providi effuso cursu insidias circa ipsum iter locatas superas- 
sent palatique passim vaga, ut fit pavore iniecto, raperent 
pecora, subito ex insidiis consurgitur, et adversi et undique 
hostes erant. Primo clamor circumlatus exterruit, dein 
tela ab omni parte accidebant ; coeuntibusque Etruscis iam 10 
continenti agmine armatorum saepti, quo magis se hostis 
inferebat, cogebantur ipsi breviore spatio se colligere. Quae 
res et paucitatem eorum insignem et multitudinem Etrus- 
corum, multiplicatis in arto ordinibus, faciebat. 


superare, pass. 


artum, a narrow space. 


40 LATIN UNSEENS 


40 


PROVINCIALS SHOULD BE ENCOURAGED TO SERVE 


RoME BY THE GRANT OF THE FRANCHISE 


Si imperatoribus nostris, si senatui, si populo Romano 
non licebit propositis praemiis elicere ex civitatibus 
sociorum atque amicorum fortissimum atque optimum 
quemque ad subeunda pro salute nostra pericula, summa 

5 utilitate ac maximo saepe praesidio periculosis atque asperis 
temporibus carendum nobis erit. Sed per deos immortales ! 
quae est ista societas, quae amicitia, quod foedus, ut aut 
nostra civitas careat in suis periculis Massiliensi propug- 
natore, careat Gaditano, careat Saguntino, aut si quis 

10 ex his populis sit exortus qui cum hoste nostro comminus 
in acie saepe pugnarit, qui se saepe telis hostium obiecerit, 
nulla condicione huius civitatis praemiis adfici possit ? 
Etenim in populum Romanum grave est non posse uti 
sociis excellenti virtute praeditis, qui velint cum periculis 

15 nostris sua communicare : in socios vero ipsos iniuriosum 
est iis praemiis et iis honoribus exclusos esse fidelissimos 
socios quae pateant stipendiariis, pateant hostibus, pateant 
saepe servis. 
propugnator, a defender. 
slipendiarvus, a tributary, subject. 


SENIOR COURSE 4] 


41 


THe Kine oF EGyPr UNSUCCESSFULLY ATTEMPTS TO 
CHECK THE ADVANCE OF CAESAR BY HOLDING THE 
BANK OF A STREAM 


Inter castra et Caesaris iter flumen intercedebat angustum 
altissimis ripis, quod in Nilum influebat, aberat autem ab 
regis castris milia passuum circiter septem. Rex cum 
hoc itinere venire Caesarem comperisset, equitatum 
omnem delectosque pedites ad id flumen misit, qui transitu 
Caesarem prohiberent et eminus ex ripis proelium impar 
inirent: nullum enim processum virtus habebat aut 
periculum ignavia subibat. Quae res incendit dolore 
pedites equitesque nostros, quod tam diu pari proelio cum 
Alexandrinis certarent. Itaque eodem tempore equites 
Germani dispersi vada fluminis quaerentes partim demis- 
sioribus ripis flumen tranarunt, et legionarii magnis 
arboribus excisis, quae longitudine utramque ripam con- 
tingerent, proiectis iis repentinoque aggere iniecto flumen 
transierunt. Quorum impetum adeo pertimuerunt hostes, 
ut in fuga spem salutis collocarent; sed id frustra : 
namque ex ea fuga pauci ad regem refugerunt, paene 


omni reliqua multitudine interfecta. 


processus, means of advance. 


_ demissus, low. 


10 


42 LATIN UNSEENS 


42 


CyRUS GAINS A VICTORY OVER THE SCYTHIANS 


BY A STRATAGEM 


Cyrus subacta Asia et universo Oriente in potestatem 
redacto Scythis bellum infert. Erat eo tempore regina 
Scytharum Tamyris, quae, cum prohibere hostes transitu 
Oaxis fluminis posset, transire permisit, et sibi faciliorem 

5 pugnam intra regni sui terminos rata et hostibus obiectu 
fluminis fugam difficiliorem. Itaque Cyrus _ traiectis 
copiis, cum aliquantisper in Scythiam processisset, castra 
metatus est. Dein postero die simulato metu, quasi re- 
fugiens castra deseruisset, ita vini adfatim et ea, quae 

10 epulis erant necessaria, reliquit. Quod cum nuntiatum 
reginae esset, adulescentulum filium ad persequendum 
eum cum tertia parte copiarum mittit. Cum ventum ad 
castra Cyri esset, ignarus rei militaris adulescens, veluti 
ad epulas, non ad proelium venisset, omissis hostibus 

15 insuetos barbaros vino se onerare patitur, priusque Scythae 
ebrietate quam bello vincuntur. Quibus rebus cognitis 
Cyrus reversus per noctem saucios opprimit omnesque 
Scythas cum reginae filio interficit. 


adfatim, abundance. 
saucius, incapacitated. 

43 
HANNIBAL AND A LECTURER 


Hannibal Carthagine expulsus, cum Ephesum ad 
Antiochum venisset exsul, invitatus est ab hospitibus suis, 
ut Phormionem, si vellet, audiret. Cumque is se non nolle 
dixisset, locutus esse dicitur homo copiosus aliquot horas de 
imperatoris officio et de re militari. Tum cum ceteri, qui 5 
illum audierant, vehementer essent delectati, quaerebant 
ab Hannibale, quidnam ipse de illo philosopho iudicaret : 
hic Poenus respondisse fertur, multos se deliros senes saepe 
vidisse, sed qui magis quam Phormio deliraret vidisse 
neminem. Neque me hercule iniuria; quid enim aut 10 
adrogantius aut loquacius fieri potuit quam Hannibali, qui 
tot annis de imperio cum populo Romano omnium gentium 
victore certasset, Graecum hominem, qui numquam hostem, 
numquam castra vidisset, numquam denique minimam 
partem ullius publici muneris attigisset, praecepta de re 15 
militari dare ? 


copiosus, eloquent. 
delirus, silly, crazy. 


44 LATIN UNSEENS 


44 
Tur ROMANS UNDER FABIUS CAPTURE ANXUR 


Circummissae quattuor cohortes cum C. Servilio Ahala 
cum imminentem urbi collem cepissent, ex loco altiore, 
qua nullum erat praesidium, ingenti clamore ac tumultu 
moenia invasere. Ad quem tumultum obstupefacti, qui 

5 adversus Fabium urbem infimam tuebantur, locum dedere 
scalas admovendi; plenaque hostium cuncta erant, et 
immitis diu caedes pariter fugientium ac resistentium, 
armatorum atque inermium fuit. Cogebantur itaque 
victi, quia cedentibus spei nihil erat, pugnam inire, cum 

10 pronuntiatum repente, ne quis praeter armatos violaretur, 
reliquam omnem multitudinem voluntariam exuit armis; 
quorum ad duo milia et quingenti vivi capiuntur. A 
cetera praeda Fabius militem abstinuit, donec collegae 
venirent, ab illis quoque exercitibus captum Anxur 

15 dictitans esse, qui ceteros Volscos a praesidio eius loci 
avertissent. Qui ubi venerunt, oppidum vetere fortuna 


opulentum tres exercitus diripuere. 


pronuntiatum, a proclamation. 

45 


CICERO PLEADS THAT HE IS NOT ACTING INCONSISTENTLY IN 
DEFENDING MURENA AGAINST THE CHARGE OF BRIBERY 


Quare, si est boni consulis non solum videre quid agatur, 
verum etiam providere quid futurum sit, ostendam alio 
loco quantum communis salutis intersit duos consules 
in re publica Kalendis Ianuariis esse. Quod si ita est, 
non tam me offictum debuit ad hominis amici fortunas 
quam res publica consulem ad communem salutem 
defendendam vocare. Nam quod legem de ambitu tuli, 
certe ita tuli, ut eam, quam mihimet ipsi iam pridem 
tuleram de civium periculis defendendis, non abrogarem. 
Etenim si largitionem factam esse confiterer idque recte 
factum esse defenderem, facerem improbe, etiam si alius 
legem tulisset : cum vero nihil commisssum contra legem 
esse defendam, quid est quod meam defensionem latio 
legis impediat ? Negat esse eiusdem severitatis, Catilinam 
exitium rei publicae intra moenia molientem verbis et 
paene imperio ex urbe expulisse et nunc pro L. Murena 
dicere. Ego autem has partes lenitatis et misericordiae, 
quas me natura ipsa docuit, semper egi libenter, illam 
vero gtravitatis severitatisque personam non adpetivi, 
sed ab re publica mihi impositam sustinui. 


abrogare, repeal. 

ambitus, corruption. 

molirt, try to bring about, plot. 
persona, character, réle. 


20 


46 LATIN UNSEENS 


46 


A» Roman NOBLE ATTEMPTS TO KILL 
THE Erruscan KInG 


Ubi eo venit, in confertissima turba prope regium 
tribunal constitit. Ibi cum stipendium militibus forte 
daretur, et scriba cum rege sedens pari fere ornatu multa 
ageret eumque milites vulgo adirent, timens sciscitari, uter 

5 Porsenna esset, ne ignorando regem semet ipse aperiret, 
quis esset, scribam pro rege obtruncat. Vadentem inde, 
qua per trepidam turbam cruento mucrone sibi ipse fecerat 
viam, cum concursu ad clamorem facto comprehensum 
regii satellites retraxissent, ante tribunal regis destitutus, 

10 tum quoque inter tantas fortunae minas metuendus magis 
quam metuens ‘ Romanus sum’ inquit ‘ civis; C. Mucium 
me vocant. Hostis hostem occidere volui, nec ad mortem 
minus animi est quam fuit ad caedem: et facere et pati 
fortia Romanum est. Nec unus in te ego hos animos 

15 gessi; longus post me ordo est idem petentium decus. 
Proinde in hoc discrimen accingere, ut in singulas horas 


capite tuo dimices.’ 


sciscitor (dept.), inquire. 
satelles, an attendant. 


accingor (dept.), prepare oneself. 

47 
A CoMPLETE Rout 


Oratione ducis permoti sunt milites. Discedentem ex 
contione universi cohortantur ad proelium committendum. 
Curio igitur constituit proelio rem committere cum 


primum data sit potestas. Postero die milites producit et 


Or 


in acie collocat. Idem facit hostium imperator. Subito 
sinistro cornu hostium equitatus omnis et complures levis 
armaturae cernebantur. Ad eos Curio equitatum et duas 
cohortes mittit. Korum primum impetum equites hostium 
non tulerunt, sed, admissis equis, ad suos refugerunt : 
multi levis armaturae, ab equitibus relicti, circumvenie- 10 
bantur atque interficiebantur ab nostris. Tune Rebilus, 
legatus quem Curio secum ex Sicilia duxerat, ‘ Curio,’ 
inquit, ‘perterritos hostes vides. Quid dubitas uti 
temporis opportunitate ?’ Llle milites se sequi iubet, et 
praecurrit ante omnes. Hostes, caede suorum territi, 15 
nihil de resistendo cogitabant, omnesque se iam ab equitatu 
circumveniri arbitrabantur. Itaque priusquam nostri 


propius accederent, omnis hostium acies terga vertit. 


48 LATIN UNSEENS . 


48 
SIEGE OF HALIARTUS 


Kodem tempore in Boeotia summa vi Haliartum 
Lucretius praetor oppugnabat : et quamquam nec habebant 
externa auxilia obsessi praeter Coronaeorum iuniores, qui 
prima obsidione moenia intraverant, neque sperabant, 

5 tamen ipsi animis magis quam viribus resistebant. Nam 
et eruptiones in opera crebro faciebant, et arietem admotum 
nune libramento plumbi gravatum ad terram urgebant, et 
si qua declinarent qui agebant ictum, pro diruto muro 
novum tumultuario opere, raptim ex ipsa ruinae strage 

10 congestis saxis, exstruebant. Cum operibus oppugnatio 
lentior esset, scalas per manipulos dividi praetor iussit ut 
corona undique moenia adgressurus ; eo magis suffecturam 
ad id multitudinem ratus, quod, qua parte palus urbem 
cingit, nec attinebat oppugnari nec poterat. 

libramentum, heavy mass. 
declinare, move aside, change position. 


tumultuarius, hasty, improvised. 
attinere, be of use. 

49 
DrreatT oF SAMNITES 


Primus omnium consul invadit hostem et, cum quo 
forte contulit gradum, obtruncat. Hoe spectaculo accensi 
dextra laevaque ante se quisque memorandum proelium 
ciet ; stant obnixi Samnites, quanquam plura accipiunt 
quam inferunt volnera. Aliquamdiu iam pugnatum erat ; 5 
atrox caedes circa signa Samnitium, fuga ab nulla parte 
erat ; adeo morte sola vinci destinaverant animis. Itaque 
Romani, cum et fluere iam lassitudine vires sentirent et 
diei haud multum superesse, accensi ira concitant se in 
hostem. Tum primum referri pedem atque inclinari rem 10 
in fugam apparuit ; tum capi, occidi Samnites, nec super- 
fuissent multi, ni nox victoriam magis quam proelium 


diremisset. 
obnixi, obstinate. 
fluere, relax. 


50 LATIN UNSEENS 


50 
NUMBERS DO NOT MATTER SO MUCH AS SPIRIT 


At enim equitum peditumque multitudo vos com- 
movet. Cum paucis adhuc pugnare soliti estis: nunc 
primum magnam sustinebitis turbam! Testis est invicti 
Macedonum roboris adversus multitudinem Cilicia inun- 

5 data cruore Persarum. Testis est Arbela cuius campi 
devictorum a nobis ossibus strati sunt. Sero hostium 
legiones numerare coepistis postquam solitudinem in Asia 
victoriis vestris fecistis. Cum per Hellespontum navigare- 
mus, de paucitate nostra cogitandum fuit: nune multa 

10 undique auxilia inter nos militant. Nec tamen illi turbae 
confido. Vestras manus, vestram virtutem intueor. 
Quamdiu vobiscum in acie stabo, nec meos nec hostium 
exercitus numerabo : vos modo animos plenos alacritatis 
adhibete. Non in limine operum laborumque, sed in 

15 exitu stamus: pervenimus ad solis ortum et oceanum : 
nisi obstat ignavia, victores revertemur in patriam. Digni 
estis qui opes referatis in patriam, digni qui nihil inex- 


pertum, nihil metu omissum relinquatis. 

51 
ADDRESS TO TROOPS 


Compertum ego habeo, milites, verba virtutem non 
addere ; neque ex ignavo strenuum, neque fortem ex 
timido, exercitum oratione imperatoris fieril. Quanta 
cuiusque animo audacia natura aut moribus inest, tanta in 
bello patere solet: quem neque gloria neque pericula 5 
excitant, nequiquam hortere ; timor animi auribus obficit. 
Sed ego vos, quo pauca monerem, advocavi; simul ut 
causam mei consili aperirem. Scitis quidem, umilites, 
socordia atque ignavia Lentuli quantam ipsi nobisque 
cladem attulerit ; scitis quo modo, dum ex urbe praesidia 10 
opperior, in Galliam proficisci nequiverim. Nunc vero quo 
in loco res nostrae sint, iuxta mecum omnes intellegitis. 
Exercitus hostium duo, unus ab urbe, alter a Gallia, obstant: 
diutius in his locis esse, si maxume animus ferat, fru- 
menti atque aliarum rerum egestas prohibet. Quocumque 15 
ire placet, ferro iter aperiundum est. Quapropter vos 
moneo, ut forti atque parato animo sitis et, cum proelium 
inibitis, memineritis vos divitias, decus, gloriam, praeterea 


libertatem atque patriam, in dextris vestris portare. 


52 LATIN UNSEENS 


52 
A Mop oPpPoSES AN ARMY DISASTROUSLY 


Equestre interim proelium commissum est. In quo quia 
saucius Hannibal pugna excessit, pavore hostibus iniecto 
defensum egregie praesidium est. Paucorum inde dierum 
quiete sumpta et vixdum satis percurato volnere, ad 

5 Victimulas oppugnandas ire pergit. Ea urbs utilis 
Romanis in Gallico bello fuerat: munitum inde locum 
frequentaverant accolae mixti undique ex finitimis populis, 
et tum terror populationum eo plerosque ex agris com- 
pulerat. Huius generis multitudo, fama impigre defensi 

10ad Placentiam praesidii accensa, armis arreptis, obviam 
Hannibali procedit. Magis agmina quam acies in via 
concurrerunt : et, cum ex altera parte nihil esset praeter 
inconditam turbam, in altera dux militi et miles duci 
fidens, ad triginta milia hominum a paucis fusa sunt. 

15 Postero die praesidium intra muros accepere; iussique 

arma tradere cum dicto paruissent, signum repente 


victoribus datur, ut urbem, tanquam vi captam, diriperent. 


frequentare, fill with population, people. 
inconditus, without any order. 


or 
Go 

53 
CAPTURE OF COMINIUM 


Kadem fortuna ab altero consule ad Cominium res 
gesta est. Prima luce ad moenia omnibus copiis admotis 
corona cinxit urbem, subsidiaque firma, ne qua eruptio 


fieret, portis opposuit. Jam signum dantem eum nuntius 


a collega trepidus de viginti cohortium adventu ab5 


impetu moratus est et partem copiarum revocare coegit. 
D. Brutum Scaevam iegatum cum legione prima et decem 
cohortibus alariis equitatuque ire adversus subsidium 
hostium iussit : quocumque in loco fuisset obvius, obsis- 
teret ac moraretur, manumque, si forte ita res posceret, 
conferret, ne ad Cominium eae copiae admoveri possent. 
Ipse scalas ferri ad muros ab omni parte urbis iussit, ac 
testudine ad portas successit. Simul et refringebantur 
portae et vis undique in muros fiebat. Samnites qui, ante- 
quam in muris viderent armatos, satis animi habuerunt ad 
prohibendos urbis aditu hostes, postquam iam comminus 
gerebatur res, relictis turribus murisque in forum omnes 
compulsi sunt. Inde paulisper temptaverunt extremam 
pugnae fortunam, deinde abiectis armis ad undecim milia 


hominum et quadringenti in fidem consulis venerunt. 


alarius, of the wings, 1.e. of the allies. 
testudo, a shelter of shields held over the soldiers’ heads. 


10 


20 


54 LATIN UNSEENS 


54 
A MASTER MURDERED BY HIS SLAVES 


Rem atrocem Largius Macedo, vir praetorius, a servis 
suis passus est, dominus superbus ac saevus. Lavabatur 
in villa Formiana: repente eum servi circumsistunt : 
alius fauces invadit, alius os verberat, alius pectus et 

5 ventrem confodit; et cum exanimem putarent abiciunt 
in fervens pavimentum, ut experirentur an viveret. Tle, 
Sive quia non sentiebat sive quia se non sentire simulabat, 
immobilis et extensus fidem fecit se iam mortuum esse. 
Tum demum effertur : excipiunt servi fideliores : feminae 

10 cum ululatu et clamore concurrunt. Ita, vocibus excitatus 
et recreatus loci frigore, sublatis oculis agitatoque corpore 
vivere se, ut iam tutum erat, confitetur. Diffugiunt servi 
quorum magna pars comprehensa, ceteri requiruntur. 
Ipse paucos post dies non sine ultionis solacio vita decessit. 

15 Vides quot periculis, quot contumeliis, quot ludibriis 
simus obnoxii: nec quisquam possit esse securus quia sit 
remissus et mitis, cum domini non iam iudicio sed scelere 


perimantur. 


obnoxius, exposed, liable. 

55 
Tactics or NUMIDIANS 


Numidae equos conscendunt et obequitare stationibus, 
neminem lacessentes, coeperunt. Nihil primo aspectu 
contemptius. Equi enim hominesque paululi erant et 
graciles, discinctus et inermis eques, nisi quod iacula secum 
portabat. Hune contemptum de industria augentes labi 5 
ex equis Numidae et per ludibrium spectaculo esse. Itaque 
Ligures, qui primo intenti paratique in stationibus fuerant, 
iam inermes sedentesque spectabant. Numidae adequitare, 
dein refugere, sed propius paulatim evehi, velut quos equi 
invitos efferrent. Postremo, subditis calcaribus, per medias 10 
stationes hostium erupere, et, in agrum latiorem evecti, 
omnia propinqua viae tecta incendunt. Proximo deinde 
vico inferunt ignem ; ferro flammaque omnia pervastant. 
Fumus primo conspectus, deinde clamor trepidantium in 
vicis auditus, postremo seniores puerique refugientes 15 
tumultum in castris fecerunt. Itaque sine consilio, sine 
imperio, pro se quisque currit ad sua tutanda ; momentoque 


temporis castra relicta erant, et obsidione liberatus consul, 


quo intenderat, pervenit. 


paululus, of small size. 
discinctus, unaccoutred, 


56 LATIN UNSEENS 


56 
ROMANS DEFEATED BY HANNIBAL 


His rebus nocte praeparatis, prima luce Hannibal in 
aciem copias educit. Nec Fulvius est cunctatus, non tam 
sua ulla spe quam militum impetu fortuito tractus. Itaque 
eadem temeritate, qua in aciem processum est, instruitur 

5 ipsa acies ad libidinem militum procurrentium consis- 
tentiumque, quo loco ipsorum tulisset animus. Prima 
legio et sinistra ala in primo instructae sunt et in longi- 
tudinem porrecta acies, clamantibus tribunis nihil roboris 
ac virium introrsus esse et, quacunque hostes fecissent 

10 impetum, perrupturos. Et Hannibal aderat nequaquam 
similis dux neque simili exercitu neque ita instructo. 
Ergo ne clamorem quidem atque impetum primum eorum 
Romani sustinuere. Fulvius, ubi rem inclinatam ac 
trepidantes suos videt, equo arrepto, cum ducentis ferme 

15 equitibus effugit; cetera a fronte pulsa acies, deinde a 
tergo atque alis circumventa eo usque est caesa ut ex 
duodeviginti milibus hominum haud amplius duo milia 
evaserint. Captis signis militaribus septem, castris hostes 
potiti sunt, 

57 
THE DEATH OF CATILINE 


Interea Catilina cum expeditis in prima acie versabatur : 
laborantibus succurrere, omnia providere, multum ipse 
pugnare, saepe hostem ferire: strenui militis et boni 
imperatoris officia simul exsequebatur. Petreius, ubi 
videt Catilinam magna vi instare, cohortem praetoriam in 
medios hostes inducit; eosque perturbatos atque alios 
alibi resistentes interficit; deinde ceteros ex lateribus 
adgreditur. Postquam fusas copias, seque cum paucis 
relictum esse, videt Catilina, memor generis atque pristinae 
suae dignitatis, in confertissimos hostes incurrit, ibique 
pugnans confoditur. Sed, confecto proclio, tum vero 
cerneres quanta audacia, quantaque vis animi fuisset in 
exercitu Catilinae : nam fere, quem quisque vivus pugnando 
locum ceperat, eum amissa anima corpore tegebat. Pauci 
autem, quos medios cohors praetoria disiecerat, paullo 
diversius, sed omnes tamen adversis vulneribus, con- 
ciderant. Catilina vero longe a suis inter hostium cadavera 
repertus est, paullulum etiam spirans, ferociamque animi, 


quam habuerat vivus, in vultu retinens. 


cohors praetoria, general’s bodyguard. 


Or 


15 


58 LATIN UNSEENS 


58 


APPRECIATION OF A DEAD FRIEND 


Maxime probo quod Pompeii Quintiani morte tanto 
dolore adficeris ut amici caritatem etiam post mortem 
extendas. Ilud non faciunt plerique, qui tantum viventes 
amant, seu potius amare se simulant: ac ne simulant 

5 quidem nisi quos florentes vident: nam miserorum non 
secus ac defunctorum obliviscuntur. Sed tibi perennis 
est fides, tantaque in amore constantia ut finiri nisi tua 
morte non possit. Et, hercule, is fuit Quintianus quem 
diligi deceat. Felices amabat, miseros tuebatur, de- 

10 siderabat amissos. Jam illi quanta probitas in ore! quam 
pariter in eo coniuncta est gravitas comitasque! quod 
studium litterarum! qua pietate cum dissimillimo patre 
vivebat ! nihil tamen obstabat ea dissimilitudo quominus 
filio pater optimus vir esse videretur. Sed quid dolorem 

15 tuum exulcero? Quamquam sic amasti iuvenem ut hoc 
potius ferre velis quam de illo sileri; a me praesertim, 
cuius eloquentia putas vitam eius ornari, memoriam proro- 


gari, ipsamque illam, qua est raptus, aetatem posse restitui. 
Vale. 


exulcerare, aggravate. 


prorogare, prolong, continue, 

59 
A BOASTER’S DIFFICULTIES 


Casu venerunt ad ostentatorem hospites, qui istum 
splendide, dum peregrinabatur, invitarant. Homo con- 
turbatur, sed tamen a vitio naturae non recedit. ‘ Bene,’ 
inquit, ‘facitis, cum venistis: sed melius fecissetis, si ad 
me domum abissetis.” Dum haec loquitur, venit ad 
aedes quasdam in quibus convivium erat eodem die 
futurum. Has iste, quippe qui aedium dominum novit, 
cum hospitibus ingreditur. ‘Hic,’ inquit, ‘ habito.’ 
Perspicit argentum, perspicit triclinium stratum  pro- 
batque. Accedit servulus: dicit clam homini, dominum 
iam venturum, rogatque ut cum amicis exeat. ‘Itane ?’ 
inquit, tune ad hospites versus, ‘EKamus. Ego fratri meo 
obviam pergam: vos huc ad decimam horam venitote.’ 
Hospites discedunt, et decima, quo iusserat, reveniunt : 
quaerunt hunc; reperiunt cuius domus sit: in dever- 
sorium derisi sese conferunt. Postero die vident hominem : 
narrant, expostulant, accusant. Ait iste eos similitudine 


loci deceptos deerrasse : se ad noctem multam expectasse. 


triclinium, the threefold couch on which guests reclined at meals. 
deversorium, inn. 


10 


15 


60 LATIN UNSEENS 


60 
EUMENES A PRISONER 


Itaque cum in custodiam datus esset EHumenes et prae- 
fectus custodum quaesisset ex Antigono quemadmodum 
servari vellet, ‘ Ut acerrimum ’ inquit ‘leonem aut ferocis- 
simum elephantum’: nondum enim statuerat, con- 

5servaret eum necne. Veniebant autem ad Kumenem 
multi qui eius formam cognoscere studebant, qualis esset, 
quem tam diu tamque valde timuissent, cuius in pernicie 
positam spem habuissent victoriae. At Eumenes, cum 
diutius in vinclis esset, ait Onomarcho se mirari, quare 
10 iam tertium diem sic teneretur: non enim hoc convenire 
Antigoni prudentiae, ut sic uteretur devicto: aut interfici 
aut liberari iuberet. Hic cum ferocius Onomarcho loqui 
videretur, ‘Quid? tu,’ inquit, “animo si isto eras, cur non 
in proelio cecidisti potius quam in potestatem inimici 
15 venires ?’ Huic Eumenes, ‘ Utinam quidem istud evenisset ! 
sed eo non accidit, quod numquam cum fortiore sum con- 
gressus : non enim cum quoquam arma contuli quin is 
mihi succubuerit. Non enim virtute hostium sed ami- 


corum perfidia decidi.’ 

61 


By THE PARABLE OF THE BELLY AND THE LIMBS 
AGRIPPA PERSUADES THE PLEBS TO RETURN TO ROME 


Hoe anno plebs, Sicinio quodam auctore, iniussu con- 
sulum in Sacrum montem secessit. Trans Anienem 
amnem est, tria ab urbe millia passuum. Pavor ingens in 
urbe. Timuit relicta ab suis plebs violentiam patrum, 
timuerunt patres residem in urbe plebem, incerti, manere 5 
eam an abire mallent. Sic placuit oratorem ad plebem 
mitti Menenium Agrippam, facundum virum et plebi 
carum. Is intromissus in castra prisco illo dicendi modo 
nihil aliud quam hoc narrasse fertur; aliquando cum in 
homine omnia membra in unum non consentiebant, re- 10 
liquas partes, indignatas ventrem medio in corpore nihil 
facere nisi voluptatibus frui, conspiravisse ne manus ad os 
cibum ferrent, nec os acciperet datum. Dum autem hoc 
modo ventrem domare conarentur, totum corpus ad ex- 
tremam tabem venisse. Inde apparuisse ventrem non 15 
modo ali sed alere quoque omnes corporis partes. Com- 
parando hine, quam intestina corporis seditio esset similis 
irae plebis in patres, flexit mentes hominum. Actum 
deinde est de concordia, metuque deposito plebs Romam 
rediit. 20 

reses (adj.), remaining behind. 


tabes, weakness. 


62 LATIN UNSEENS 


62 
OMENS THAT TURNED OUT TRUE 


L. Paulus consul iterum, cum ei bellum ut cum rege 
Perse gereret obtigisset, ut ea ipsa die domum ad vesperum 
rediit, filiolam suam Tertiam, quae tum erat admodum 
parva, osculans animum advertit tristiculam. ‘ Quid 

5 est,’ inquit, ‘mea Tertia ? Quid tristis es ?’ ‘ Mi pater,’ 
inquit, ‘ Persa periit.’ Tum ille artius puellam conplexus 
‘ Accipio,’ inquit, ‘ mea filia, omen’; erat autem mortuus 
catellus eo nomine. L. Flaccum ego audivi cum diceret 
Caeciliam, cum vellet sororis suae filiam in matrimonium 

10 conlocare, exisse in quoddam sacellum ominis capiendi 
causa, quod fieri more veterum solebat : cum virgo staret 
et Caecilia in sella sederet neque diu ulla vox e sacello 
exstitisset, puellam defatigatam petisse a matertera ut 
sibi concederet, paulisper ut in eius sella requiesceret ; 

15 illam autem dixisse : ‘ Vero, mea puella, tibi concedo meas 
sedes.’ Quod omen res consecuta est: ipsa enim brevi 
mortua est, virgo autem nupsit ei cui Caecilia nupta 
fuerat. 


catellus, puppy. 
sacellum, chapel. 
matertera, aunt. 


SENIOR COURSE 3 


63 
THE SLEEP oF ALEXANDER 


Non tamen quisquam ex custodibus corporis intrare 
tabernaculum audebat : et iam tempus instabat, nec miles 
iniussu ducis aut arma capere poterat, aut in ordines ire. 


Jamque exire necesse erat: tunc demum Parmenio intrat 


On 


tabernaculum, saepiusque nomine compellatum, cum 
voce non posset, tactu excitavit. ‘ Multa lux,’ inquit, 
‘est : instructam aciem hostis admovit : tuus miles adhuc 
inermis exspectat imperium. Ubi est vigor ille animi tui ? 
Nempe excitare vigiles soles... Ad haec Alexander : 
‘Credisne, me prius somnum capere potuisse, quam 10 
exonerarem animum sollicitudine, quae quietem mora- 
batur ?’ signumque pugnae tuba dari iussit. Et cum in 
eadem admiratione Parmenio perseveraret, quod solutum 
se curis somnum cepisse dixisset, ‘ Minime,’ inquit, ‘ mirum 
est : ego enim, cum Darius terram ureret, vicos exscinderet, 15 
alimenta corrumperet, potens mei non eram: nunc vero 


quid metuam, cum acie decernere paret ? ’ 


64 LATIN UNSEENS 


64 
An ERvUpTION OF VESUVIUS 


Nubes (incertum procul intuentibus ex quo monte: 
Vesuvium fuisse postea cognitum est) oriebatur: cuius 
similitudinem et formam non alia magis arbor quam 
pinus expresserit. Nam longissimo velut trunco elata 

5in altum quibusdam ramis diffundebatur: candida in- 

terdum, interdum sordida et maculosa, prout terram 
cineremve sustulerat. Magnum propiusque noscendum, 
ut eruditissimo viro, visum. 

Properat illuc, unde alii fugiunt; rectumque cursum, 

10 recta gubernacula in periculum tenet, adeo solutus metu 
ut omnes illius mali motus, omnes figuras, ut depre- 
henderat oculis, dictaret enotaretque. Iam navibus cinis 
inciderat, quo propius accederet, calidior et densior ; iam 
pumices etiam, nigrique et ambusti et fracti igne lapides. 

15 Cunctatus paullum an retro flecteret, mox gubernatori 


ut ita faceret monenti, ‘ Fortes,’ inquit, ‘fortuna iuvat.’ 


maculosus, speckled, spotted. 
pumices, pieces of rock. 


SENIOR COURSE 65 


65 
M. ScauRUS accuUsED or TREASON 


Non multo ante, Italico bello exorto, cum ob sociis 
negatam civitatem nobilitas in invidia esset, Q. Varius 
tribunus plebis legem tulit ut quaereretur de iis quorum 
ope consiliove socii contra populum Romanum arma 
sumpsissent. Tum Q. Caepio vetus inimicus Scauri 
sperans se invenisse occasionem opprimendi eius egit 
ut Q. Varius tribunus plebis belli concitati crimine adesse 
apud se Scaurum iuberet iam aetate provectum. [Ile per 
lictorem arcessitus, cum iam ex morbo male solveretur, 
dissuadentibus amicis ne se in illa valetudine et aetate 
invidiae populi obiceret, innixus nobilissimis iuvenibus 
processit in forum, deinde accepto respondendi loco dixit : 
‘Q. Varius Hispanus M. Scaurum principem senatus 
socios in arma ait convocasse; M. Scaurus princeps 
senatus negat ; testis nemo est: utri vos, Quirites, con- 
venit credere ?’ Qua voce ita omnium commutavit animos 


ut ab ipso etiam tribuno dimitteretur. 


10 


66 LATIN UNSEENS 


66 


Tur PEOPLE ROUSED BY THE SIGHT 
oF ONE MAN’S SUFFERING 


Sed et bellum Volscum imminebat et civitas secum 
ipsa discors intestino inter patres plebemque flagrabat 
odio. Fremebant, se, foris pro libertate et imperio dimi- 
cantes, domi a civibus captos et oppressos esse, tutioremque 

5in bello quam in pace et inter hostes quam inter cives 
libertatem plebis esse; invidiamque eam sua sponte 
crescentem insignis unius calamitas accendit. Magno 
natu quidam cum omnium malorum suorum insignibus se in * 
forum proiecit. Obsita erat squalore vestis, foedior cor- 

10 poris habitus pallore ac macie perempti; ad hoc promissa 
barba et capilli efferaverant speciem oris. Noscitabatur 
tamen in tanta deformitate, et ordines duxisse aiebant ; 
aliaque militiae decora vulgo miserantes eum iactabant ; 
ipse testes honestarum aliquot locis pugnarum cicatrices 

15 adverso pectore ostentabat. Sciscitantibus, unde ille 
habitus, unde deformitas, cum circumfusa turba esset 
prope in contionis modum, Sabino bello ait se militantem, 
quia propter populationes agri non fructu modo caruerit, 
sed villa incensa fuerit, direpta omnia, pecora abacta, 

20 tributum iniquo suo tempore imperatum, aes alienum 
fecisse. Id cumulatum usuris primo se agro paterno 
avitoque exuisse, deinde fortunis aliis; postremo velut 
tabem pervenisse ad corpus ; ductum se ab creditore non 
in servitium, sed in ergastulum et carnificinam esse. 


obsita squalore, squalid. tabes, pestilence. 
tactare, make much of. carnificina, torture. 


SENTOR COURSE 67 


67 
A CARELESS ATTACK PUNISHED 


Quarta inde vigilia signa movit mille ferme ad praesidium 
castrorum relictis. Incompositi, longo agmine effusi, in- 
frequentes, cum nocturnus error dissiparet, ad urbem 
pervenerunt. Crevit neglegentia, postquam neminem 
armatum in muris viderunt. Ceterum ubi primum sub 
ictu teli fuerunt, duabus simul portis erumpitur, et ad 
clamorem erumpentium ingens strepitus e muris ortus 
ululantium mulierum cum crepitu undique aeris, et in- 
condita multitudo turba immixta servili variis vocibus 
personabat. Hic tam multiplex undique obiectus terror 
effecit, ne sustinere primam procellam eruptionis Romani 
possent. Itaque fugientes plures quam pugnantes inter- 
empti sunt: vix duo milia hominum cum ipso legato in 
castra perfugerunt. Quo longius iter in castra erat, eo 
plures fessos consectandi hostibus copia fuit. Ne moratus 
quidem in castris Appius ut suos dissipatos fuga colligeret, 
quae res palatis per agros saluti fuisset, ad Lychnidum 


protinus reliquias cladis reduxit. 


or 


10 


68 LATIN UNSEENS 


68 
WAR WITH THE HERNICI 


Priusquam dictator legionesque novae in Hernicos 
venirent, ductu C. Sulpici legati res per occasionem gesta 
egregie est. In Hernicos morte consulis contemptim ad 
castra Romana cum haud dubia expugnandi spe succe- 

5 dentes, hortante legato et plenis irae atque indignitatis 
militum animis, eruptio est facta. Multum ab spe adeundi 
valli res Hernicis afuit; adeo turbatis inde ordinibus 
abscessere. Dictatoris deinde adventu novus veteri exer- 
citus iungitur et copiae duplicantur; et pro contione 

10 dictator laudibus legati militumque, quorum virtute castra 
defensa erant, simul audientibus laudes meritas tollit 
animos, simul ceteros ad aemulandas virtutes acuit. 
Neque segnius ad hostes bellum apparatur, qui et parti 
ante decoris memores neque ignari auctarum virium hostis 

15 suas quoque vires augent. Omne Hernicum nomen, omnis 
militaris aetas excitur; quadringenariae octo cohortes, 
lecta robora virorum, scribuntur. Hune eximium florem 
iuventutis eo etiam quod ut duplex acciperent stipendium 


decreverant spei animorumque implevere. 


quadringenariae, of 400 each. 


SENIOR COURSE 69 


69 
AN OATH RESPECTED 


L. Manlio, cum dictator fuisset, M. Pomponius diem 
dixit, quod is paucos sibi dies ad dictaturam gerendam 
addidisset ; criminabatur etiam, quod Titum filium, qui 
postea est Torquatus appellatus, ab hominibus relegasset et 
ruri habitare iussisset. Quod cum audivisset adulescens 5 
filius, negotium exhiberi patri, accurrisse Romam et cum 
prima luce Pomponi domum venisse dicitur. Cui cum 
esset nuntiatum, qui illum iratum allaturum ad se aliquid 
contra patrem arbitraretur, surrexit e lectulo remotisque 
arbitris ad se adulescentem iussit venire. At ille, ut 10 
ingressus est, confestim gladium destrinxit iuravitque se 
illum statim interfecturum, nisi ius iurandum sibi dedisset 
se patrem missum esse facturum. lIuravit hoc terrore 
coactus Pomponius ; rem ad populum detulit, docuit, cur 
sibi causa desistere necesse esset, Manlium missum fecit. 15 


Tantum temporibus illis ius iurandum valebat. 


negotium exhibere, to occasion trouble. 


70 ' LATIN UNSEENS 


70 
SEGESTA SACKED 


Segesta est oppidum pervetus in Sicilia, iudices, quod ab 
Aenea fugiente a Troia atque in haec loca veniente con- 
ditum esse demonstrant. Itaque Segestani non solum 
perpetua societate atque amicitia, verum etiam cognatione 

5 se cum populo Romano coniunctos esse arbitrantur. Hoc 
quondam oppidum, cum illa civitas cum Poenis suo nomine 
ac sua sponte bellaret, a Carthaginiensibus vicaptum atque 
deletum est, omniaque, quae ornamento urbiesse possent, 
Carthaginem sunt ex illo loco deportata. Fuit apud 

10 Segestanos ex aere Dianae simulacrum cum summa atque 
antiquissima praeditum religione, tum singulari opere 
artificioque perfectum. Hoc translatum Carthaginem 
locum tantum hominesque mutarat, religionem quidem 
pristinam conservabat; nam propter eximiam pulchri- 

15 tudinem etiam hostibus digna, quam sanctissime colerent, 


videbatur. 


SENIOR COURSE Ad 


71 
INDUTIOMARUS PREPARES TO REBEL AGAINST CAESAR 


Treveri vero atque Indutiomarus totius hiemis nullum 
tempus intermiserunt quin trans Rhenum legatos mitte- 
rent, civitates sollicitarent, pecunias pollicerentur, magna 
parte exercitus nostri interfecta multo minorem superesse 
dicerent partem. Neque tamen ulli civitati Germanorum 
persuaderi potuit ut Rhenum transiret, cum se bis expertos 
dicerent, Ariovisti bello et Tencterorum transitu: non 
esse amplius fortunam temptaturos. Hac spe lapsus 
Indutiomarus nihilo minus copias cogere, exercere, a 
finitimis equos parare, exsules damnatosque tota Gallia 
magnis praemiis ad se allicere coepit. Ac tantam sibi 
iam his rebus in Gallia auctoritatem comparaverat ut 
undique ad eum legationes concurrerent, gratiam atque 


amicitiam publice privatimque peterent. 


or 


72 LATIN UNSEENS 


72 


Tur RHODIANS VOLUNTEER TO LEAD CAESAR’S FLEET 
AGAINST THE ALEXANDRIANS 


Erant inter duas classes vada transitu angusto, diuque 
inter nostros et Alexandrinos est exspectatum, utri facerent 
transeundi initium. Rhodiis navibus praeerat Euphranor, 
animi magnitudine ac virtute magis cum nostris hominibus 

5 quam cum Graecis comparandus. Qui ubi Caesaris 
animum advertit, ‘ Videris mihi,’ inquit, ‘ Caesar, vereri, 
si haee vada primis navibus intraveris, ne prius dimicare 
cogaris quam reliquam classem potueris explicare. Nobis 
rem committe : nos proelium sustinebimus, dum reliqui 

10 subsequantur. Hos quidem diutius in nostro conspectu 
gloriari magno nobis et dedecori et dolori est.’ Caesar 
illum adhortatus atque omnibus laudibus prosecutus dat 
signum pugnae. Progressas ultra vadum quattuor Rhodias 
naves circumsistunt Alexandrini atque in eas impetum 

15 faciunt. Sustinent illi atque arte sollertiaque se explicant ; 
ac tantum doctrina potuit ut in dispari numero nulla navis 
transversa hosti obiceretur, nullius remi detergerentur, 
sed semper venientibus adversae occurrerent. Interim 
sunt reliquae subsecutae. Tum necessario discessum ab 

20 arte est propter angustias loci, atque omne certamen in 


virtute constitit. 


detergere, sweep off. break off. 


SENIOR COURSE 713 


73 
THe FRAR oF Dratu 


Quarta restat causa, quae maxime angere atque solli- 
citam habere nostram aetatem videtur, appropinquatio 
mortis, quae certe a senectute non potest esse longe. O 
miserum senem, qui mortem contemnendam esse in tam 
longa aetate non viderit! quae aut plane negligenda est, 5 
si omnino exstinguit animum, aut etiam optanda, si aliquo 
cum deducit, ubi sit futurus aeternus; atqui tertium 
certe nihil inveniri potest ; quid igitur timeam, si aut non 
miser post mortem aut beatus etiam futurus sum? Quam- 
quam quis est tam stultus, quamvis sit adolescens, cui sit 10 
exploratum se ad vesperum esse victurum ? Quin etiam 
aetas illa multo plures quam nostra casus mortis habet ; 
facilius in morbos incidunt adolescentes, gravius aegrotant, 
tristius curantur. Itaque pauci veniunt ad senectutem : 
quod ni ita accideret, melius et prudentius viveretur. 15 
Mens enim et ratio et consilium in senibus est; qui si 


nulli fuissent, nullae omnino civitates fuissent. 


74 LATIN UNSEENS 


74 
ALEXANDER SPARES SOME PRISONERS 


Ex captivis Sogdianis ad Alexandrum triginta nobi- 
-lissimi, corporum robore eximio, perducti sunt. Qui ut 
per interpretem cognoverant iussu regis ipsos ad sup- 
plicium trahi, carmina canere, et motu corporis gaudium 

5 animi ostentare coeperunt. Admiratus rex tanta magni- 
tudine animi mortem oppetere, revocari eos iussit. Causam 
tantae laetitiae, cum supplicium ante oculos haberent, 
requirit. Tum quidam ex iis, ‘Si ab alio occideremur,’ 
inquit, ‘ tristes moreremur. Nunc, ubi a tanto rege, victore 
10omnium gentium, honestam mortem accepturi sumus, 
carminibus nostrum secundum morem et laetitia cele- 
bramus.” Tum rex, ‘ Quaero,’ inquit, ‘an vivere velitis 
non inimici mihi, cuius beneficio victuri estis ?* Cum illi 
nunquam se inimicos ei, sed bello lacessitos hostes fuisse, 
15 interrogavit, quod pignus fidei, si vitae pepercisset, daturi 
essent. ‘ Vita,’ aiunt, ‘quam accipimus pignus erit: 
ubicumque repetes, reddemus.’ Nec promissa fefellerunt. 
Nam qui remissi domos erant, in fide populares continebant. 
Quattuor inter custodes corporis retenti nulli Macedonum in 


20 regem caritate cesserunt. 


SENIOR COURSE 75 


75 
THE CHARACTER OF THE EMPEROR TITUS 


Huic Titus filius successit, qui et ipse Vespasianus est 
dictus ; vir omni virtutum genere mirabilis, adeo ut amor 
et deliciae humani generis diceretur : facundissimus, belli- 
cosissimus, moderatissimus : causas Latine egit, poemata 
et tragoedias Graece composuit. In oppugnatione Hiero- 
solymorum sub patre militans duodecim propugnatores 
duodecim sagittarum ictibus confixit. Romae tantae 
civilitatis in imperio fuit, ut nullum omnino puniret : 


convictos adversum sese coniurationis ita dimisit, ut in 


eadem familiaritate qua antea haberet. Facilitatis et. 


liberalitatis tantae fuit, ut cum nulli quicquam negaret, et 
ab amicis reprehenderetur, responderit, Nullum tristem de- 
bere ab imperatore discedere. Praeterea cum quodam die 
in cena recordatus fuisset, nihil se illo die cuiquam praesti- 
tisse, dixit, Amici, hodie diem perdidi. Hic Romae amphi- 
theatrum aedificavit, et quinque milia ferarum in dedi- 
catione eius occidit. Per haec inusitato favore dilectus, 
morbo periit in ea qua pater villa, aetatis anno altero et 


quadragesimo. 


5 


10 


76 LATIN UNSEENS 


76 


MEDEA LAMENTS HER D&SERTION BY JASON, AND REMINDS 


HIM OF THE HELP SHE AFFORDED HIM BY HER MAGIC 


Deseror, amissis regno patriaque domoque, 
coniuge, qui nobis omnia solus erat. 
serpentes igitur potui taurosque furentes, 
unum non potui perdomuisse virum. 
5 quaeque feros pepuli doctis medicatibus ignes, 
non valeo flammas effugere ipsa meas. 
ipsi me cantus herbaeque artesque relinquunt ; 
nil dea, nil Hecates sacra potentis agunt. 
non mihi grata dies. noctes vigilantur amarae, 
10 et tener a misero pectore somnus abit. 
quae me non possum, potui sopire draconem, 
utilior cuivis quam mihi cura mea est. 


medicatus, drug, charm. 


SENIOR COURSE Te 


a 
TRANSMIGRATION OF SOULS 


O genus attonitum gelidae formidine mortis | 

quid Styga, quid tenebras et nomina vana timetis, 

materiem vatum, falsique pericula mundi ? 

corpora sive rogus flamma, seu tabe vetustas 

abstulerit, mala posse pati non ulla putetis. 5 

morte carent animae, semperque priore relicta 

sede novis domibus vivunt habitantque receptae. 

omnia mutantur. nihil interit. errat, et illine 

hue venit, hine illuc, et quoslibet occupat artus 

spiritus, eque feris humana in corpora transit, 10 

inque feras noster, nec tempore deperit ullo. 

utque novis facilis signatur cera figuris, 

nec manet ut fuerat, nec formas servat easdem, 

sed tamen ipsa eadem est, animam sic semper eandem 

esse, sed in varias doceo migrare figuras. 15 
rogus, funeral pyre. 


tabes, decay. 


cera, Wax. 


10 


78 LATIN UNSEENS 


78 


Tur SHADE OF ACHILLES DEMANDS THE SACRIFICE 


oF PoLYXENA 


Litore Threicio classem religarat Atrides, 
dum mare pacatum, dum ventus amicior esset. 
hic subito, quantus, cum viveret, esse solebat, 
exit humo late rupta, similisque minanti 
temporis illius vultum referebat Achilles, 
quo ferus iniusto petiit Agamemnona ferro, 
“immemores ’ que ‘ mei disceditis,’ inquit, “ Achivi ? 
obrutaque est mecum virtutis gratia nostrae ? 
ne facite ! utque meum non sit sine honore sepulcrum, 
placet Achilleos mactata Polyxena manes.’ 
dixit : et, immiti sociis parentibus umbrae, 
rapta sinu matris, quam iam prope sola fovebat, 
fortis et infelix et plus quam femina virgo 
ducitur ad tumulum, diroque fit hostia busto. 
obruo, bury. 


macto, sacrifice. 
hostia, victim. 


SENIOR COURSE : 


79 


OENONE REMINDS PARIS OF HIS RELUCTANCE 


TO LEAVE HER 


Kt flesti et nostros vidisti flentis ocellos ; 
miscuimus lacrimas maestus uterque suas. 
non sic adpositis vincitur vitibus ulmus, 
ut tua sunt collo bracchia nexa meo. 
a, quotiens, cum te vento quererere teneri, 
riserunt comites ! ille secundus erat. 
oscula dimissae quotiens repetita dedisti ! 
quam vix sustinuit dicere lingua, ‘ vale ’! 
aura levis rigido pendentia lintea malo 
suscitat, et remis eruta canet aqua. 
prosequor infelix oculis abeuntia vela, 
qua licet, et lacrimis umet harena meis. 
utque celer venias, virides Nereidas oro : 


scilicet ut venias in mea damna celer. 


vitis, vine. 
malus, mast. 
canere, to be white. 


19 


or 


10 


80° LATIN UNSEENS 


80 


Tar CLAIM OF JULIUS TO DEIFICATION DUE NOT ONLY TO 
HIS OWN DEEDS BUT TO HIS HAVING AUGUSTUS AS HIS 


(ADOPTED) SON 


Hic tamen accessit delubris advena nostris : 
Caesar in urbe sua deus est. quem Marte togaque 
praecipuum non bella magis finita triumphis 
resque domi gestae properataque gloria rerum 


in sidus vertere novum stellamque comantem, 


nn 


quam sua progenies. neque enim de Caesaris actis 
ullum maius opus quam quod pater exstitit huius. 
ne foret hic igitur mortali semine cretus, 
ille deus faciendus erat. quod ut aurea vidit 

10 Aeneae genetrix, vidit quoque triste parari 
pontifici letum et coniurata arma moveri, 
palluit et cunctis, ut cuique erat obvia, divis 
‘adspice,’ dicebat, ‘ quanta mihi mole parentur 


insidiae quantaque caput cum fraude petatur.’ 


Hic (line 1), Aesculapius, whose worship was imported to Rome 
from Epidaurus. 

genetrix, v.e. Venus. 

pontifex, i.e. Julius, to whose assassination the line refers. 


SENIOR COURSE 81 


81 
NARCISSUS IS FASCINATED BY HIS OWN REFLECTION 


Hic puer et studio venandi lassus et aestu 

procubuit faciemque loci fontemque secutus. 

dumque sitim sedare cupit, sitis altera crevit, 

dumque bibit, visae correptus imagine formae 

spem sine corpore amat, corpus putat esse, quod 
umbra est. K 

adstupet ipse sibi vultuque immotus eodem 

haeret, ut e Pario formatum marmore signum. 

spectat humi positus geminum, sua lumina, sidus, 

cunctaque miratur, quibus est mirabilis ipse : 

se cupit imprudens et, qui probat, ipse probatur. 10 

in medias quotiens visum captantia collum 

bracchia mersit aquas nec se deprendit in illis ! 


quid videat, nescit ; sed quod videt, uritur illo. 


secutus, attracted by. 
adstuwpeo, to gaze in wonder at. 
lumen, eye. 

urt, to burn with longing for. 


or 


LATIN UNSEENS 


82 
A Storm at SEA 


Hic iubet : impediunt adversae iussa procellae, 
nec sinit audiri vocem fragor aequoris ullam. 
aspera crescit hiems, omnique e parte feroces 
bella gerunt venti fretaque indignantia miscent. 
ipse pavet, nec se, qui sit status, ipse fatetur 
scire ratis rector, nec quid iubeatve vetetve : 
tanta mali moles tantoque potentior arte est. 
quippe sonant clamore viri, stridore rudentes, 
undarum incursu gravis unda, tonitribus aether. 
fluctibus erigitur caelumque aequare videtur 
pontus, et inductas adspergine tangere nubes. 
et modo, cum fulvas ex imo verrit harenas, 
concolor est illis, Stygia modo nigrior unda ; 


sternitur interdum spumisque sonantibus albet. 


rector, captain. 
rudentes, rigging. 
adspergo, spray. 


sternt (pass.), to be spread out, smooth. 


SENIOR COURSE 83 


83 
THE LATINS CAPTURE EURYALUS 


Interea praemissi equites ex urbe Latina, 

cetera dum legio campis instructa moratur, 

ibant et Turno regi responsa ferebant, 

ter centum, scutati omnes, Volscente magistro. 

iamque propinquabant castris muroque subibant, 5 
cum procul hos laevo flectentes limite cernunt 

et galea Euryalum sublustri noctis in umbra 

prodidit immemorem radiisque adversa refulsit. 

haud temere est visum. conclamat ab agmine Volscens : 
‘state, viri. quae causa viae ? quive estisin armis? 10 
quove tenetis iter?’ nihil illi tendere contra, 

sed celerare fugam in silvas et fidere nocti. 

obiciunt equites sese ad divortia nota 

hine atque hinc omnemque abitum custode coronant. 


divortia, places where paths cross. 


84 LATIN UNSEENS 


84 
An EpitarPH ON ALCIMUS 


Alcime, quem raptum domino crescentibus annis 
Lavicana levi caespite velat humus, 
accipe non Pario nutantia pondera saxo, 
quae cineri vanus dat ruitura labor, 
5 sed faciles buxos et opacas palmitis umbras 
quaeque virent lacrimis roscida prata meis. 
accipe, care puer, nostri monimenta doloris : 
hie tibi perpetuo tempore vivet honor. 
cum mihi supremos Lachesis perneverit annos, 
10 non aliter cineres mando iacere meos. 
Lavicana, i.e. the grave was by the side of the Via Lavicana. 


buaus, box-tree. 
pernere, Spin to an end. 


SENIOR COURSE 85 


85 
How Youne LEANDER OROSS’D THE HELLESPONT 


Nox erat incipiens, (namque est meminisse voluptas) 
cum foribus patriis egrediebar amans ; 
nec mora, deposito pariter cum veste timore 
iactabam liquido bracchia lenta mari. 
suspiciens lunam ‘ Faveas, dea candida,’ dixi, 5 
“et subeant animo Latmia saxa tuo ! 
non sinit Endymion te pectoris esse severi ; 
flecte, precor, vultus ad mea furta tuos ! ’ 
haec ego, vel certe non his diversa, locutus 
per mihi cedentes nocte ferebar aquas ; 10 
unda repercussae radiabat imagine lunae, 
et nitor in tacita nocte diurnus erat ; 
nullaque vox usquam, nullum veniebat ad aures 


praeter dimotae corpore murmur aquae. 


Latmia saxa: Endymion was a shepherd of Mount Latmus, 
beloved by the goddess Luna. 


LATIN UNSEENS 


86 
AEGEUS SAYS GOOD-BYE TO HIS SON 


Namque ferunt, natum ventis cum crederet Aegeus, 
talia complexum inveni mandata dedisse : 

“nate mihi longa iucundior unice vita, 

nate, ego quem in dubios cogor dimittere casus, 
reddite in extrema nuper mihi fine senectae, 
quandoquidem fortuna mea ac tua fervida virtus 
eripit invito mihi te, cui languida nondum 

lumina sunt nati cara saturata figura, 

non ego te gaudens laetanti pectore mittam, 

sed primum multas expromam mente querellas, 


canitiem terra atque infuso pulvere foedans.’ 


SENIOR COURSE 87 


87 
A FarMER’s Lire In OLD AGE 


Quam potius laudandus hic est, quem prole parata 
occupat in parva pigra senecta casa ! 

ipse suas sectatur oves, at filius agnos, 
et calidam fesso comparat uxor aquam. 

sic ego sim, liceatque caput candescere canis, 
temporis et prisci facta referre senem. 

interea pax arva colat. pax candida primum 
duxit araturos sub iuga panda boves, 

pax aluit vites et succos condidit uvae, 
funderet ut nato testa paterna merum : 

pace bidens vomerque vigent, at tristia duri 
militis in tenebris occupat arma situs. 

cant, gray hairs. 


pandus, curved. 
situs, rust. 


10 


10 


88 


LATIN UNSEENS 


88 
PROSERPINE CARRIED OFF BY PLUTO 


Plurima lecta rosa est, et sunt sine nomine flores ; 
ipsa crocos tenues, liliaque alba legit. 

carpendi studio paulatim longius itur, 
et dominam casu nulla secuta comes. 

hane videt, et visam patruus velociter aufert ; 
regnaque caeruleis in sua portat equis. 

illa quidem clamabat, ‘Jo, carissima mater, 
auferor !’ ipsa suos abscideratque sinus. 

at chorus aequalis cumulatis flore canistris, 
‘Persephone,’ clamant, ‘ad tua dona veni!’ 

ut clamata silet, montes ululatibus implent, 
et feriunt maestae pectora nuda manus. 


aequalis, of equal age. 
canistra, baskets. 


SENIOR COURSE 89 


89 
LOVE IN THE COUNTRY 


Rura meam, Cerinthe, tenent villaeque puellam : 
ferreus est, heu, heu, quisquis in urbe manet. 
ipsa Venus latos iam nunc migravit in agros, 
verbaque aratoris rustica discit Amor. 
o ego cum dominam aspicerem, quam fortiter illic 5 
versarem valido pingue bidente solum. 
nec quererer, cum sol graciles exureret artus, 
laederet aut teneras pustula rupta manus. 
pavit et Admeti tauros formosus Apollo, 
nec cithara intonsae profueruntve comae. 10 
Delos ubi nunc, Phoebe, tua est ? ubi Delphica Pytho ? 


nempe Amor in parva te iubet esse casa. 


pustula, blister, 


10 


LATIN UNSEENS 


90 
CIRCE MEETS PICUS WHILE HUNTING 


Quae dum feminea modulatur carmina voce, 
exierat tecto Laurentes Picus in agros, 
indigenas fixurus apros, tergumque premebat 
acris equi, laevaque hastilia bina ferebat. 
venerat in silvas et filia Solis easdem, 

utque novas legeret fecundis collibus herbas, 
nomine dicta suo Circaea reliquerat arva. 

quae simul ac iuvenem, virgultis abdita, vidit, 
obstupuit. cecidere sinu, quas legerat, herbae, 
flammaque per totas visa est errare medullas. 


virgulta, (n. pl.), thicket. 
medulla, marrow, innermost part. 


BENIOR. COURSE 


91 


OVID byes tHE Empnnon TO CHASGY THE PLACE 


ov nis Exite 


Nune, precor, hinc alio inheat discedere, si non 
nosis vereoundo vote pudore carent. 

mitius exilium paulogue propinguing opto, 
guigue sit 2 saevo longius hoste locus ; 

guantague in Augusto dementia, siguis ab illo 
hoe peteret pro me, forsitan ille daret. 

frigida me cohibent Euxini litora Ponti : 
dictus ab antiguis Axenus ille fuit. 

nai neque iacentur moderatis aequora ventis, 
nec placidos portus hospita navis adit. 


sunt circ gentes, quae praedam sanguine quaerunt : 


nec minus infida terra timetur aqua. 


id 


Or 


10 


15 


92 


LATIN UNSEENS 


92 
TRAVEL AND EXILE TO BE ENDURED 


Tu tantum, quamvis firmis retinebere vinclis, 
i procul et longas carpere perge vias. 
flebis, et occurret desertae nomen amicac, 
stabit et in media pes tibi saepe via ; 
sed quanto minus ire voles, magis ire memento : 
perfer et invitos currere coge pedes. 
nec quot transieris, nec quot tibi, quaere, supersint 
milia, nec, maneas ut prope, finge moras ; 
tempora nec numera nec crebro respice Romam, 
sed fuge ; tutus adhuc Parthus ab hoste fuga est. 
dura aliquis praecepta vocet mea ; dura fatemur 
esse, sed ut valeas multa dolenda feres. 
ut corpus redimas, ferrum patieris et ignes, 
arida nec sitiens ora levabis aqua ; 


ut valeas animo, quicquam tolerare negabis ? 


at pretium pars haec corpore maius habet. 


SENIOR COURSE 93 


93 


THE POET EXHORTS THE Empress Livia To ForRTITUDE 
ON THE DEATH OF HER SON DRuSsUS 


Imposuit te alto Fortuna locumque tueri 
iussit honoratum, Livia: perfer onus. 

ad te oculos auresque trahis : tua facta notamus ; 
nec vox missa potest principis ore tegi. 

alta mane, supraque tuos adsurge dolores ; 
infragilemque animum, quod potes, usque tene. 

fata manent omnes ; omnes exspectat avarus 
portitor, et turbae vix satis una ratis. 

tendimus huc omnes ; metam properamus ad unam : 
omnia sub leges mors vocat atra suas. 

maximus ille quidem iuvenum spes publica vixit, 
et, qua natus erat, gloria summa domus. 

sed mortalis erat ; nec tu secura fuisti, 


fortia progenie bella gerente tua. 


portitor, ferryman (i.e. of the river Styx). 


ou 


or 


LATIN UNSEENS 


94 
A Rustic SINGING CONTEST 


Intactam Crocalen puer Astacus et puer Idas, 
Tdas lanigeri dominus gregis, Astacus horti, 
dilexere diu, formosus uterque nec impar 

voce sonans. hi cum terras gravis ureret aestas, 
ad gelidas umbras et easdem forte sub umbras 
conveniunt dulcique parant contendere cantu. 
adfuit omne genus pecudum, genus omne ferarum, 
et quodcumque vagis altum ferit aera pennis. 
convenit umbrosa quicumque sub ilice lentus 
pascit oves, Faunusque pater Satyrique bicornes ; 
adfuerunt sicco Dryades pede, Naides udo, 

et tenuere suos properantia flumina cursus ; 
desistunt tremulis incurrere frondibus Euri 


altaque per totos fecere silentia montes. 


intacta, maiden. 
impar voce sonans, ill-matched in song. 


SENIOR COURSE 


95 
THE RESULTS OF THE FLOOD 


Exspatiata ruunt per apertos flumina campos, 
cumque satis arbusta simul pecudesque virosque 
tectaque cumque suis rapiunt penetralia sacris. 
si qua domus mansit potuitque resistere tanto 
indeiecta malo, culmen tamen altior huius 


unda tegit, pressaeque latent sub gurgite turres. 


iamque mare et tellus nullum discrimen habebant : 


omnia pontus erant, deerant quoque litora ponto. 
occupat hic collem, cumba sedet alter adunca 

et ducit remos illic, ubi nuper arabat : 

ille supra segetes aut mersae culmina villae 
navigat, hic summa piscem deprendit in ulmo. 
figitur in viridi, si fors tulit, ancora prato, 


aut subiecta terunt curvae vineta carinae. 


exspatiari, to overflow. 
sata, crops. 

culmen, root. 
penetralia, shrines. 
aduncus, curved. 


95 


10 


96 LATIN UNSEENS 


96 


Tar PROPHETESS CARMENTIS FORETELLS TO THE EXILE 
EVANDER THE FUTURE GREATNESS OF ROME 


‘Fallor ? an hi fient ingentia moenia colles @ 
iuraque ab hac terra cetera terra petet ? 
montibus his olim totus promittitur orbis. 
quis tantum fati credat habere locum ? 
5 et iam Dardaniae tangent haec litora pinus : 
hic quoque causa novi femina Martis erit. 
care nepos, Palla, funesta quid induis arma ? 
indue : non humili vindice caesus eris. 
victa tamen vinces, eversaque Troia resurges ; 
10 obruet hostiles ista ruina domos. 
urite victrices Neptunia Pergama flammae : 
num minus hic toto est altior orbe cinis 2’ 
puppibus egressus Latia stetit exul in herba. 


felix, exsilium cui locus ille fuit ! 


vindex, avenger. 


SENIOR COURSE oi 


97 


THE ADVANCE OF AENEAS AND HIS MBN AGAINST THE 
LATINS COMPARED TO THE COMING oF A THUNDER- 
STORM IN THE COUNTRY 


Haec ubi dicta dedit, portis sese extulit ingens, 
telum immane manu quatiens ; simul agmine denso 
Antheusque Mnestheusque ruunt, omnisque relictis 
turba fluit castris. tum caeco pulvere campus 
miscetur, pulsuque pedum tremit excita tellus. 
videre Ausonii, gelidusque per ima cucurrit 

ossa tremor; prima ante omnes Iuturna Latinos 
audiit adgnovitque sonum, et tremefacta refugit. 
ille volat, campoque atrum rapit agmen aperto. 
qualis ubi ad terras abrupto sidere nimbus 

it mare per medium ; miseris, heu,-praescia longe 
horrescunt corda agricolis ; dabit ille ruinas 
arboribus, stragemque satis ; ruet omnia late ; 


talis in adversos ductor Rhoeteius hostes 
agmen agit. 


abrupto sidere, from the rent heavens. 
nimbus, storm-cloud. 

sata, Crops. 

Rhoetevus, Trojan. 


or 


10 


15 


OS LATIN UNSEENS 


RNY 
Tes Bes-xexess Anwrarus asks Heur Prom Proteus 


Rlebat Aristaous quod apes cum stirpe neoatas 
viderat inceptos destituisse favas. 

eaerula quem gonetrix aegre solata dolentem 
addidit haee dictis ultima verba suis : 

* siste, puer, lacrimas, Proteus tua dana levabit 
Quogue modo repares quae periere dabit. 

deeipiat ne te versis tamen ille figuris, 
impediant geminas vincula firma manus.’ 

pervenit ad vatem iuvenis resolutaque somno 
alligat aequorei bracehia capta senis. 

ile sua faciem transformis adulterat arte : 
mox domitus vinelis In sua membra redit, 

orague caerulea tollens rorantia barba 
* qua * dixit ‘ repares arte requiris apes *? 


fares, honeyeamh, 


adudiera, change. 


SENIOR COURSE 


99 
ULYSSES AND CALYPSO 


O! quotiens illum doluit properare Calypso 
remigioque aptas esse negavit aquas ! 

haec Troiae casus iterumque iterumque rogabat, 
ille referre aliter saepe solebat idem ; 

litore constiterant : illic quoque pulchra Calypso 
exigit Odrysii fata cruenta ducis : 

ille levi virga (virgam nam forte tenebat) 
quod rogat in spisso litore pingit opus. 

‘haec ’ inquit ‘ Troia est,’ (muros in litore fecit) 
“hic tibi sit Simois ; haec mea castra puta ! 

illic Sithonii fuerant tentoria Rhesi ; 


hac ego sum captis nocte revectus equis.’ 


Odrysius, Sithonius, Thracian. 


99 


10 


ow 


ro 


100 LATIN UNSEENS 


100 


HoreremneS DEFEATS Atananta, Dawarrer or 
SowoeNevs, IN wes Foor Race ay eurrare 
Gotoen Arengs mw BEE Oovrnse 


Adiciunt animes heveni clamorgue favergue 
Verbague dicentam ‘rane, rune Inoumbere tempus ! 
Hippomene, propera | nunc viribas utere totis ! 
pelle moram : vinees!* dublum, Megareius heres 
gaudeat an virgo magis his Scheeneia dictis, 
© Quotiens, cum iam posset transire, morata est 
Speetatasque diu vultas invita reliquit ! 
aridus © lasso veniebat anhelitus ore, 
motague ert longe : tam denique de tribus unam 
fetibus arboreis prokes Neptunia mixit. 
obstipnit virgo nitidique cupidine pomi 
dectinat cursus aurumgee volubile tallit ; 
preterit Hippomenes > resonant spectacula plause, 
Magaretas—Vepieeia > Hippomenes was son of Megareaus and a 
descendant of Neptane. 
fetus, frait. 
delinare, to turn aside, 


SENIOR COURSE 101 


101 
DEATH BETTER THAN LIFE witH Lost PowERs 


Solve, precor, miseram tali de carcere vitam ; 
mors est iam requies, vivere poena mihi. 

non sum qui fueram, periit pars maxima nostri ; 
hoc quoque quod superest languor et horror habet. 

jam minor auditus, gustus minor, ipsa minora 
lumina ; vix tactu noscere certa queo. 

nullus dulcis odor, nulla est mihi grata voluptas ; 
sensibus expertem quis superare putet ? 

carmina nulla cano ; cantandi summa voluptas 
effugit, et vocis gratia vera perit. 

cogimur a gratis animum suspendere rebus, 


atque ut vivamus, vivere desinimus. 


carcer, prison. 


10 


or 


102 LATIN UNSEENS 


102 


THE GREEKS, RETURNING FROM TROY WITH THEIR 
PRISONERS, ARE OVERTAKEN BY A T'ERRIBLE STORM 


Nox prima caelum sparserat stellis : iacent 
deserta vento vela. tum murmur grave, 
maiora minitans, collibus summis cadit. 
agitata ventis unda venturis tumet. 

en! subito luna conditur, stellae latent, 
ipsosque rupto crederes caelo deos 
decidere, et atrum rebus induci chaos. 
nec hoc levamen denique aerumnis datur, 
videre saltem et nosse quo pereant malo. 
vento resistit aestus, et ventus retro 
aestum revolvit : non capit sese mare. 

in vota miseros ultimos cogit timor, 


eademque superos Troes et Danai rogant. 


levamen, relief. 


SENIOR COURSE 103 


103 
PYTHAGORAS’ WARNING AGAINST ANIMAL Foop 


Parcite, mortales, dapibus temerare nefandis 

corpora ! sunt fruges, sunt deducentia ramos 

pondere poma suo tumidaeque in vitibus uvae, 

sunt herbae dulces, sunt quae mitescere flamma 
mollirique queant. nec vobis lacteus umor 5 
eripitur, nec mella thymi redolentia flore. 

prodiga divitias alimentaque mitia tellus 

suggerit atque epulas sine caede et sanguine praebet. 
carne ferae sedant ieiunia, nec tamen omnes. 

quippe equus et pecudes armentaque gramine vivunt ; 10 
at quibus ingenium est inmansuetumque ferumque, 
Armeniae tigres iracundique leones 


cumque lupis ursi, dapibus cum sanguine gaudent. 


temerare, to pollute. 
suggerere, to supply. 
tetunia, hunger (neut. pl.). 


10 


104 LATIN UNSEENS 


104 


CERES SENDS FAMINE BY NIGHT TO TORMENT 
ERYSICHTHON 


Dicta Fames Cereris, quamvis contraria semper 
illius est operi, peragit perque aera vento 

ad iussam delata domum est, et protinus intrat 
sacrilegi thalamos altoque sopore solutum 
(noctis enim tempus) geminis amplectitur ulnis : 
seque viro inspirat, faucesque et pectus et ora 
adflat et in vacuis spargit ieiunia venis. 
functaque mandato fecundum deserit orbem 
inque domos inopes adsueta revertitur antra. 
lenis adhuc Somnus placidis Erysichthona pennis 
mulcebat : petit ille dapes sub imagine somni, 
proque epulis tenues nequiquam devorat auras : 


ut vero est expulsa quies, furit ardor edendi. 


nec mora; quod pontus, quod terra, quod educat aer, 


poscit. 
° 
ulna, arm. 
vevunium, hunger. 
educare, produce. 


SENIOR COURSE 105 


105 
A WeEtLL-SPENT Lire 


Litibus abstinui ; non auxi, non minui rem ; 
indice me nullus, sed neque teste, perit. 
invidi numquam, cupere atque ambire refugi ; 
iurare, aut falsum dicere, par habui. 
factio me sibi non, non coniuratio iunxit ; 5 
sincero colui foedere amicitias. 
felicem scivi, non qui, quod vellet, haberet, 
sed qui per fatum non data non cuperet. 
famam, quae posset vitam lacerare bonorum, 
non finxi; et veram si scierim, tacui. 10 
vitavi turbas, eiuravique tumultus 
et semper fictas principum amicitias ; 
me peccasse nihil laudem non esse putavi, 


atque bonos mores legibus antetuli. 


ambire, to court popularity. 
eiuro, forswear. 
antefero, prefer. 


106 LATIN UNSEENS 


106 
THE POET REPROACHES A FAIrHLESS FRIEND 


Haece ego vaticinor, quia sum deceptus ab illo, 
laturum misero quem mihi rebar opem. 
tantane te, fallax, cepere oblivia nostri, 
afflictumque fuit tantus adire timor, 
5 ut neque respiceres nec solarere iacentem, 
dure, nec exsequias prosequerere meas ? 
illud amicitiae sanctum et venerabile nomen 
re tibi pro vili sub pedibusque iacet ? 
quid fuit, ingenti prostratum mole sodalem 
10 visere et adloquiis parte levare tuis, 
inque meos si non lacrimam demittere casus, 
pauca tamen ficto verba dolore pati, 
denique lugubres vultus numquamque videndos 
cernere supremo dum licuitque die, 
15 dicendumque semel toto non amplius aevo 
accipere, et parili reddere voce, vale ? 


exsequiae : Ovid’s departure from Rome is meant, compared to 
a ‘funeral procession.’ 


SENIOR COURSE 107 


107 


THE Deririep SISTER OF 'TURNUS PROTESTS AGAINST WAR 
BEING ENDED BY SINGLE COMBAT BETWEEN AENEAS 
AND HER BROTHER 


Quem simul ac Iuturna soror crebrescere vidit 
sermonem, et vulgi variare labantia corda, 

in medias dat sese acies, haud nescia rerum, 
rumoresque serit varios ac talia fatur : 

“non pudet, o Rutuli, pro cunctis talibus unam 
obiectare animam ? numerone an viribus aequi 
non sumus ? 

ille quidem ad superos, quorum se devovet aris, 
succedet fama, vivusque per ora feretur ; 

nos, patria amissa, dominis parere superbis 
cogemur, qui nunc lenti consedimus arvis.’ 
talibus incensa est iuvenum sententia dictis 


iam magis atque magis, serpitque per agmina murmur. 


lentus, inactive, idle. 


Or 


108 LATIN UNSEENS 


108 


Ovip IN EXILE ENTREATS HIS WIFE TO PHTITION 
THE EMPRESS FOR HIS RECALL 


Eligito tempus captatum saepe rogandi, 
exeat adversa ne tua navis aqua. 
non semper sacras reddunt oracula sortis, 
ipsaque non omni tempore fana patent. 
5 cum status Urbis erit, qualem nunc auguror esse, 
et nullus populi contrahet ora dolor : 
cum domus Augusti, Capitoli more colenda, 
laeta, quod est et sit, plenaque pacis erit : 
tum tibi, di faciant, adeundi copia fiat, 
10 profectura aliquid tum tua verba putes. 
siquid aget maius, differ tua coepta, caveque 
spem festinando praecipitare meam. 
cum tibi contigerit vultum Iunonis adire, 
fac sis personae, quam tueare, memor. 
15 nec factum defende meum. mala causa silenda est. 
nil nisi sollicitae sint tua verba preces. 
tum lacrimis demenda mora est, summissaque terra 


ad non mortalis bracchia tende pedes. 

109 
THe ABODE OF THE DEAD 


Hic vultur, illic noxius bubo gemit ; 
omenque triste resonat infaustae strigis ; 
horrent opaca fronde nigrantes comae, 
palusque caeci foeda Cocyti iacet. 
non prata grato laeta flore germinant, 5 
nec adulta leni fluctuat Zephyro seges. 
non ulla ramos silva pomiferos habet, 
non terra Cereris frugibus ridet ferax ; 
tellusque foeda torpet aeterno situ. 
immotus aer haeret, et pigro sedet 10 
nox atra mundo: cuncta moerore horrida : 
ipsaque morte peior est mortis locus. 
bubo, horned owl. 


strizx, screech owl. 
situs, neglect, want of cultivation. 


10 


110 LATIN UNSEENS 


110 
Tur ABODE OF THE DEAD 


Est in recessu Tartari obscurus locus, 
quem gravibus umbris densa caligo tegit. 
hic ille, opaca qui regit sceptro loca, 
animas superbo temperat vultu sedens. 
pendunt nocentes debitas poenas ibi. 
rapitur volucri tortus [xion rota : 
urnasque frustra Danaides plenas gerunt, 
senexque in amne faucibus siccis sedet. 
haec regna Ditis. dira maiestas deo, 
faciesque torva. magna pars regni trucis 
est ipse dominus, cuius aspectum timent 


omnes, tremendae qui tenent noctis loca. 

111 
Tuer MISERIES OF AN EXILE 


Iam vigor et quasso languent in corpore vires : 
nec iuveni lusus qui placuere, placent. 

nec, si me subito videas, agnoscere possis ; 
aetatis facta est tanta ruina meae. 

confiteor facere haec annos ; sed et altera causa est, 
anxietas animi, continuusque labor. 

me quoque debilitat series immensa malorum, 
ante meum tempus cogit et esse senem. 

otia corpus alunt ; animus quoque pascitur illis ; 
immodicus contra carpit utrumque labor. 

Caesaris ira mihi nocuit, quem solis ab ortu 


solis ad occasus utraque terra tremit. 


5 


10 


112 LATIN UNSEENS 


Piz 
A Poert’s DESIRE FOR CounTRY LIFE 


Divitias alius fulvo sibi congerat auro, 
et teneat culti iugera multa soli. 
me mea paupertas vitae traducat inerti, 
dum meus assiduo luceat igne focus. 
5 ipse seram teneras maturo tempore vites 
rusticus, et facili grandia poma manu ; 
nec spes destituat ; sed frugum semper acervos 
praebeat, et pleno pinguia musta lacu. 
flava Ceres, tibi sit nostro de rure corona 
10 spicea, quae templi pendeat ante fores ; 
pomosisque ruber custos ponatur in hortis, 


terreat ut saeva falce Priapus aves. 


lacus, wine vat. 


SENIOR COURSE 113 


113 
A LEGEND OF THE BLACK SEA 


Kst locus in Scythia (Tauros dixere priores) 
qui Getica longe non ita distat humo. 
templa manent hodie, vastis innixa columnis, 


perque quater denos itur in illa gradus. 


on 


regna Thoans habuit, Maeotide clarus in ora, 
nec fuit Euxinis notior alter aquis. 

sceptra tenente illo, liquidas fecisse per auras 
nescio quam dicunt Iphigenian iter. 

quam, levibus ventis sub nube per aéra vectam, 
creditur his Phoebe deposuisse locis. 10 

praefuerat templo multos ea rite per annos, 


invita peragens tristia sacra manu. 


aa 


114 LATIN UNSEENS 


114 


BE NEAR ME WHEN I DIE AND GRIEVE NOT 
OVERMUCH AT MY D&ATH 


Non ego laudari cupio, mea Delia ; tecum 
dum modo sim, quaeso segnis inersque vocer. 

te spectem, suprema mihi cum venerit hora, 
te teneam moriens deficiente manu. 

5 flebis et arsuro positum me, Delia, lecto, 

tristibus et lacrimis oscula mixta dabis. 

flebis : non tua sunt duro praecordia ferro 
vincta, nec in tenero stat tibi corde silex. 

at manes ne laede meos, sed parce solutis 

10 crinibus, et teneris, Delia, parce genis. 
interea, dum fata sinunt, iungamus amores : 


iam veniet tenebris Mors adoperta caput. 


adopertus, covered, veiled. 

115 
PARIS PROMISES VICTORY AND RENOWN TO HELEN 


Finge tamen, si vis, ingens consurgere bellum : 
et mihi sunt vires, et mea tela nocent. 

nec minor est Asiae quam vestrae copia terrae ; 
illa viris dives, dives abundat equis. 

non plus Atrides animi Menelaus habebit 
quam Paris, aut armis anteferendus erit. 

paene puer vario iuvenes certamine Vici, 
in quibus Iioneus Deiphobusque fuit. 

quid valeam, nescis ; et te mea robora fallunt : 
ignoras cui sis nupta futura viro. 

tu quoque, si de te totus contenderit orbis, 


donec erunt homines, incluta semper eris. 


10 


116 LATIN UNSEENS 


116 
Fausp AND TRUE FRIENDSHIP 


Diligitur nemo nisi cui fortuna secunda est : 
quae simul intonuit, proxima quaeque fugat. 
en ego, non paucis quondam munitus amicis, 
dum flavit velis aura secunda meis, 
ut fera nimboso tumuerunt aequora vento, 
in mediis lacera nave relinquor aquis. 
cumque alii nolint etiam me nosse videri, 
vix duo proiecto tresve tulistis opem ; 
quorum tu princeps. neque enim comes esse, sed auctor, 
nec petere exemplum, sed dare dignus eras. 
iudice te, mercede caret, per seque petenda est 


externis virtus incomitata bonis. 


SENIOR COURSE 117 


117 


CUPID APPEARS IN UNWONTED GUISE TO THE 


SLEEPING PoET 


Nox erat : et bifores intrabat Luna fenestras, 
mense fere medio quanta nitere solet. 
publica me requies curarum somnus habebat, 
fusaque erant toto languida membra toro ; 
cum subito pennis agitatus inhorruit aer, 5 
et gemuit parvo mota fenestra sono. 
territus in cubitum relevo mea membra sinistrum, 
pulsus et e trepido pectore somnus abit. 
stabat Amor vultu, non quo prius esse solebat, 
nec bene dispositis comptus, ut ante, comis. 10 
horrida pendebant molles super ora capilli, 
et visa est oculis horrida penna meis. 


publicus, common to all. 
cubitum, elbow. 


118 LATIN UNSEENS 


118 


Tue LyrLuENCE oF LOVE UPON THE CYCLOPS, 


PoOLYPHEMUS 


A! quanta potentia regni 
est, Venus alma, tui! Cyclops immitis et asper 
incola silvarum, magni contemptor Olympi, 
quid sit amor sentit, nymphaeque cupidine captus 
5 uritur, oblitus pecorum antrorumque suorum. 
iamque tibi formae, iamque est tibi cura placendi : 
iam rigidos pectis rastris, Polypheme, capillos : 
iam libet hirsutam tibi falce recidere barbam, 
et spectare feros in aqua et componere vultus. 
10 caedis amor feritasque, sitisque immensa cruoris 


cessant, et tutae veniunt abeuntque carinae. 


SENIOR COURSE 


119 
SONG ALONE OUTWEARS THE YEARS 


Nec tamen officio vatum per carmina facto 
principibus res est gratior ulla viris. 

carmine fit vivax virtus, expersque sepulcri 
notitiam serae posteritatis habet. 

tabida consumit ferrum lapidemque vetustas, 
nullaque res maius tempore robur habet. 

seripta ferunt annos : scriptis Agamemnona nosti, 
et quisquis contra, vel simul arma tulit. 

quis Thebas septemque duces sine carmine nosset, 
et quicquid post hoc, quicquid et ante fuit ¢ 

di quoque carminibus, si fas est dicere, fiunt, 


tantaque maiestas ore canentis eget. 


il9 


10 


or 


10 


120 LATIN UNSEENS 


120 


BE oF GooD CHEER: PHOEBUS WILL SAVE YOUR 
LovE AND SHALL HAVE HIS REWARD 


Pone metum, Cerinthe ; deus non laedit amantes. 
tu modo semper ama : salva puella tibi est. 

nil opus est fletu ; lacrimis erit aptius uti, 
si quando fuerit tristior illa tibi. 

at nunc tota tua est: te solum candida secum 
cogitat : et frustra sedula turba sedet. 

Phoebe, fave : laus magna tibi tribuetur, in uno 
corpore servato restituisse duos. 

iam celeber, iam laetus eris, cum debita reddet 
certatim sanctis laetus uterque focis. 

tune te felicem dicet pia turba deorum. 


optabunt artes tum sibi quisque tuas. 

121 


SERENA SENDS THE GIFT oF HORSE-TRAPPINGS TO 
HER [MPERIAL BROTHER 


Accipe parva tuae, Princeps venerande, sororis 
munera, quae manibus texuit ipsa suis. 

dumque auro phalerae, gemmis dum frena renident, 
hac uterum zona cinge frementis equi. 

sive illum Armeniis aluerunt gramina campis, 
turbidus hiberna seu nive lavit Halys, 

gaudebit virides morsu vexare smaragdos, 
laetus erit Tyria veste nitere latus. 

o, quantum formae sibi conscius eriget armos, 
tollet et excussis colla superba iubis ! 

augetur brevitas doni pietate Serenae, 
quae volucres etiam fratris adornat equos. 

zona, belt, band. 


smaragdus, emerald or any green stone. 
armus, shoulder. 


10 


122 LATIN UNSEENS 


122 


~} 


‘THe DESERT WERE A PARADISE, IF THOU WERT THERE 


Tu mihi sola places, nec iam te praeter in urbe 
formosa est oculis ulla puella meis. 
atque utinam posses uni mihi pulchra videri ! 
displiceas aliis ; sic ego tutus ero. 
5 sic ego secretis possum bene vivere silvis, 
qua nulla humano sit via trita pede. 
tu mihi curarum requies, tu nocte vel atra 
lumen, et in solis tu mihi turba locis. 
nune, licet e caelo mittatur amica Tibullo, 
10 mittetur frustra, deficietque Venus. 
hoe per sancta tuae Iunonis numina iuro, 


quae sola ante alios est mihi magna deos. 


SENIOR, COURSE 


123 


Kece, parat Caesar domito quod defuit orbi 
addere. nunc, oriens ultime, noster eris. 
Parthe, dabis poenas : Crassi gaudete sepulti, 
signaque barbaricas non bene passa manus. 
ultor adest, primisque ducem profitetur in armis, 
bellaque non puero tractat agenda puer. 
parcite natales timidi numerare deorum : 
Caesaribus virtus contigit ante diem. 
ingenium caeleste suis velocius annis 
surgit, et ignavae fert male damna morae. 
parvus erat, manibusque duos Tirynthius angues 


pressit, et in cunis iam Iove dignus erat. 


Tirynthius, of 'Tiryns, 1.¢. Hercules. 


123 


A YoururuL CONQUEROR TO SUBDUE THE PARTHIANS 


10 


124 LATIN UNSEENS 


124 
ScrPIo TOOK A POET WITH HIM ON HIS CAMPAIGNS 


Maior Scipiades, Italis qui solus ab oris 
in proprium vertit Punica bella caput, 
non sine Pieriis exercuit artibus arma ; 
semper erat vatum maxima cura duci. 
5 gaudet enim virtus testes sibi iungere Musas ; 
carmen amat quisquis carmine digna gerit. 
ergo seu patriis primaevus manibus ultor 
subderet Hispanum legibus Oceanum, 
seu Tyrias certa fracturus cuspide vires 
10 inferret Libyco signa tremenda mari, 
haerebat doctus lateri castrisque solebat 
omnibus in medias Ennius ire tubas. 
cumque triumpharet gemina Carthagine victa 
(hance vindex patri vicerat, hanc patriae), 
15 cum longi Libyam tandem post funera belli 
ante suas maestam cogeret ire rotas, 
advexit reduces secum Victoria Musas 
et sertum vati Martia laurus erat. 


primaevus, in the first period of life, youthful. 
cuspis, spear. 


bo 

125 


‘T HATE HUNTING, WHICH TAKES MY LOVE INTO 
DANGER ’ 


Parce meo iuveni, seu quis bona pascua campi 
seu colis umbrosi devia montis aper, 
neve velis duros acuisse in proelia dentes : 
incolumem custos hunc mihi servet Amor. 
sed procul abducit venandi Delia cura : 
o pereant silvae, deficiantque canes ! 
quis furor est, quae mens, densos indagine colles 
claudentem teneras laedere vepre manus ? 
quidve iuvat furtim latebras intrare ferarum 
candidaque hamatis crura notare rubis ? 
sed tamen, ut tecum liceat, Cerinthe, vagari, 
ipsa ego per montes retia torta feram, 
ipsa ego velocis quaeram vestigia cervi 
et demam celeri ferrea vincla cani. 


indago, stopping outlets by nets. 
rubus, bramble. 


1 


on 


10 


126 LATIN UNSEENS 


126 


JUPITER AND MERCURY DISGUISED IN MortTAL SHAPE ARE 
HOSPITABLY RECEIVED IN A COTTAGE 


Mille domos adiere, locum requiemque petentes ; 
mille domos clausere serae. tamen una recepit, 
parva quidem, stipulis et canna tecta palustri : 
sed pia Baucis anus parilique aetate Philemon 
ila sunt annis iuncti iuvenilibus, illa 

consenuere casa ; paupertatemque fatendo 
effecere levem nec iniqua mente ferendo. 

ergo ubi caelicolae parvos tetigere penates 
summissoque humiles intrarunt vertice postes, 
membra senex posito iussit relevare sedili, 

quo superiniecit textum rude sedula Baucis. 
inde foco tepidum cinerem dimovit et ignes 
suscitat hesternos foliisque et cortice nutrit. 


sera, bar. 


canna, reed. 

127 


127 


THE POET BIDS THE FARMER PAY ALL DUE RITES 


TO CERES 


In primis venerare deos, atque annua magnae 
sacra refer Cereri laetis operatus in herbis, 
extremae sub casum hiemis, iam vere sereno. 


tum pingues agni et tum mollissima vina, 


tum somni dulces densaeque in montibus umbrae. 


cuncta tibi Cererem pubes agrestis adoret : 
terque novas circum felix eat hostia fruges, 
omnis quam chorus et socii comitentur ovantes, 
et Cererem clamore vocent in tecta ; neque ante 
falcem maturis quisquam supponat aristis 

quam Cereri torta redimitus tempora quercu 
det motus incompositos et carmina dicat. 


operart, to offer sacrifice. 
redimitus, bound, wreathed. 


10 


Or 


128 LATIN UNSEENS 


128 
Tue;Happy Huspanp AND Happy HUNTER 


Coniuge eram felix, felix erat illa marito ; 
mutua cura duos et amor socialis habebat. 

nec ovis illa meo thalamos praeferret amori, 
nec, me quae caperet, non si Venus ipsa veniret, 
ulla erat. aequales urebant pectora flammae. 
sole fere radiis feriente cacumina primis 
venatum in silvas iuvenaliter ire solebam : 

nec mecum famulos, nec equos, nec naribus acres 
ire canes, nec lina sequi nodosa sinebam : 

tutus eram iaculo. sed cum satiata ferinae 
dextera caedis erat, repetebam frigus et umbras, 
et quae de gelidis exhalat vallibus, auram. 


cacumen, peak. 
lina, nets. 

129 


THE WIFE OF HANNIBAL IMPLORES HIM TO RETURN HoME 
AND SAVE THEIR ONLY CHILD FROM BEING SACRIFICED 


Haec ait ‘O coniunx, quocunque in litore mundi 
bella moves, huc signa refer! violentior hic est, 
hic hostis propior. tu nunc fortasse sub ipsis 
urbis Dardaniae muris vibrantia tela 

excipis intrepidus clypeo, saevamve coruscans 
lampada Romanis infers incendia tectis. 

interea noster natus, nostra unica proles, 

heu ! gremio in patriae Stygias raptatur ad aras. 
i nunc, Ausonios ferro populare Penates, 

et vetitas molire vias! sic praemia reddit 


Carthago, et tales iam nunc tibi donat honores.’ 


10 


130 LATIN UNSEENS 


130 
‘Pur nor your TRusT IN PRINCES’ 


O mihi care quidem semper, sed tempore duro 
cognite, res postquam procubuere meae : 
usibus edocto si quicquam credis amico, 
vive tibi, et longe nomina magna fuge. 
5 vive tibi, quantumque potes praelustria vita : 
saevum praelustri fulmen ab arce venit. 
nam quamquam soli possunt prodesse potentes, 
non prodesse volet, siquis obesse potest. 
effugit hibernas demissa antenna procellas, 
10 lataque plus parvis vela timoris habent. 
aspicis ut summa cortex levis innatet unda, 
cum grave nexa simul retia mergat onus ¢ 


praelustris, grand. 
antenna, sail-yard, sail. 

131 
Tue PRAISES OF THE RIVER MOSELLE 


Corniger externas celebrande Mosella per oras 
nec solis celebrande locis ubi fontis origo est, 
quaque trahis placidum sinuosa per arva meatum 
vel qua Germanis sub portibus ostia solvis, 

si quis honos nostrae volet adspirare Camoenae, 
perdere si quis in his dignabitur otia Musis, 

ibis in ora hominum, laetoque fovebere cantu. 
addam urbes, tacito quas subterlaberis alveo, 
moeniaque antiquis te prospectantia muris. 
addam felices ripa ex utraque colonos, 

teque inter medios hominumque boumque labores 


stringentem ripas et pinguia culta secantem. 


131 


10 


132 LATIN UNSEENS 


ils¥2 
A POET PROPHESIES HIS OWN IMMORTALITY 


Tamque opus exegi quod nec Tovis ira nec ignis 
nec poterit ferrum nec edax abolere vetustas. 
cum volet, illa dies, quae nil nisi corporis huius 
ius habet, incerti spatium mihi finiat aevi : 
parte tamen meliore mei super alta perennis 
astra ferar, nomenque erit indelebile nostrum. 
quaque patet domitis Romana potentia terris, 
ore legar populi, perque omnia saecula fama, 


siquid habent veri vatum praesagia, vivam., 


exigere, complete. 

133 
Tue Panes or ExiIne 


Non est in medico semper relevetur ut aeger : 
interdum docta plus valet arte malum. 

cura quoque interdum nulla est medicabilis arte : 
sanantur nulla vulnera cordis ope. 


tu tamen exsilii morsus e pectore nostro 


er) 


fomentis speras cedere posse tuis. 
quid melius Roma ? Scythico quid frigore peius ? 

huc tamen ex illa barbarus urbe fugit. 
assuetos tauri saltus, assueta leones 

(nec feritas illos impedit) antra petunt. 10 
sic homines natale solum dulcedine captos 


ducit, et immemores non sinit esse sul. 


fomenta, consolations. 


10 


LATIN UNSEENS 


134 
Tur GREEKS SAIL AWAY FROM TROY 


Ut Pergamum omne Dorica cecidit face, 
divisa praeda est, maria properantes petunt. 
tandem ense fessum miles exonerat latus ; 
neglecta summas scuta per puppes lacent : 
ad militares remus aptatur manus, 
omnisque nimium longa properanti mora est. 
signum recursus regia ut fulsit rate, 

et clara laetum remigem monuit tuba, 
aurata primas prora designat vias, 
aperitque cursus, mille quos puppes secent. 
lamque aura primo lenis impellit rates, 
adlapsa velis : caerulum splendet mare, 


et unda Zephyri mollis afflatu tremit. 

135 
A LovER’s PERPLEXITIES 


Somnus abit misero, dubiaque ita mente profatur : 
‘quo feror ? insanae procul hince discedite flammae ! 
quid faciam ? poterone loqui ? poterone fateri ? 
coget amor; potero. vel, si pudor ora tenebit, 
littera celatos arcana fatebitur ignes. 

sic tandem nostros,’ inquit, ‘fateamur amores.’ 
haec placet, haec dubiam vincit sententia mentem, 
et meditata manu componit verba trementi. 
dextra tenet ferrum: vacuam tenet altera ceram. 
incipit, et dubitat : scribit, damnatque tabellas, 
et notat, et delet, mutat, culpatque probatque, 


inque vicem ceram ponit, positamque resumit. 


cera, writing-tablet. 


10 


136 LATIN UNSEENS 


136 
Honours TO THE SLAIN 


Aurora interea miseris mortalibus almam 
extulerat lucem, referens opera atque labores : 
iam pater Aeneas, iam curvo in litore Teucri, 
constituere pyras. huc corpora quisque suorum 
| 5 more tulere patrum ; subiectisque ignibus atris 
conditur in tenebras altum caligine caelum. 
ter circum accensos, cincti fulgentibus armis, 
decurrere rogos ; ter maestum funeris ignem 
lustravere in equis, ululatusque ore dedere. 
i 10 spargitur et tellus lacrimis, sparguntur et arma ; 


i it caelo clamorque virum clangorque tubarum. 

137 
To Maximus, A TrRuE FRIEND 


Maxime, qui claris nomen virtutibus aequas, 
nec sinis ingenium nobilitate premi ; 

rem facis, afflictum non aversatus amicum, 
qua non est aevo rarior ulla tuo. 

turpe quidem dictu, sed (si modo vera fatemur) 
vulgus amicitias utilitate probat. 

cura, quid expediat, prius est, quam quid sit honestum, 
et cum fortuna statque caditque fides. 

nec facile invenias multis in milibus unum, 
virtutem pretium qui putet esse sui. 

ipse decor, recte facti si praemia desint, 


non movet, et gratis paenitet esse probum. 


or 


10 


Or 


10 


LATIN UNSEENS 


138 
PLUTO DESCRIBES HIS REALM TO PROSERPINE 


Talibus ille ferox dictis fletuque decoro 
vincitur, et primi suspiria sentit amoris : 

tum placida maestum solatur voce dolorem. 

‘ Desine funestis animum, Proserpina, curis 

et vano vexare metu. sunt altera nobis 
sidera, sunt orbes alii ; lumenque videbis 
purius, Elysiumque magis mirabere solem, 
cultoresque pios. illic pretiosior aetas, 

aurea progenies, habitant ; semperque tenemus 
quod superi meruere semel. nec mollia desunt 
prata tibi. zephyris illic melioribus halant 


perpetui flores quos nec tua protulit Henna.’ 

139 
A GARDEN 


Hortum canamus quo nihil iucundius 
salubriusve vita dat mortalibus. 

illic susurro murmurant apes levi 

cum summa florum vel novos rores legunt. 


gravantur ulmi vitibus feracibus. 


Or 


opaca praebent arbores umbracula, 

prohibentque densis fervidum solem comis. 

solatur aegros hortus et curas fugat, 

animoque maesto demit angores graves. 

membris vigorem reddit, otium iuvat. 10 
refert labori pleniorem gratiam, 


tribuit colenti multiforme gaudium. 


140 LATIN UNSEENS 


140 


OvID DESCRIBES THE DAY ON WHICH TIBERIUS HAD 
A TRIUMPHAL PROCESSION 


Tu mihi narrasti, cum multis lucibus ante 
fuderit assiduas nubilus auster aquas, 
numine caelesti solem fulsisse serenum, 


cum populi vultu conveniente die, 


On 


atque ita victorem cum magnae vocis honore 
i bellica laudatis dona dedisse viris. 
claraque sumpturum pictas insignia vestes 
tura prius sanctis imposuisse focis, 
quaque ierit, felix adiectum plausibus omen, 
10 saxaque roratis erubuisse rosis. 


pictas insignia, embroidered with (triumphal) ornaments. 
felix omen, words of blessing. 

141 
A Bravuty COMPETITION BETWEEN THREE GopDESSES 


Constitit ante oculos actus velocibus alis 
Atlantis magni Pleionesque nepos, 

tresque simul divae, Venus et cum Pallade Iuno, 
graminibus teneros imposuere pedes. 

obstipui, gelidusque comas erexerat horror, 
cum mihi ‘ pone metum!’ nuntius ales ait, 

‘arbiter es formae : certamina siste dearum, 
vincere quae forma digna sit una duas ! ’ 

vincere erant omnes dignae iudexque querebar 


non omnes causam vincere posse suam., 


nepos, 1.e. Mercury. 


or 


10 


142 LATIN UNSEENS 


142 
Tur PROFITEER 


Ferrea non Venerem sed praedam saecula laudant : 
praeda tamen multis est operata malis. 
praeda feras acies cinxit discordibus armis : 


t hine cruor, hinc caedes mors propiorque venit. 


or 


praeda vago iussit geminare pericula ponto, 
bellica cum dubiis rostra dedit ratibus. 
praedator cupit immensos obsidere campos, 
ut multa innumera iugera pascat ove : 
cui lapis externus curae est, urbisque tumultu 
10 portatur validis mille columna iugis. 
claudit et indomitum moles mare, lentus ut intra 
neglegat hibernas piscis adesse minas. 
praeda, gain, profit. 
operata, busied with. 


lapis, 1.e. marble for building. 
intra, i.e. in the artificial lake. 

143 


CAESAR SUPPOSED TO BE ADDRESSING HIS TROOPS 
BEFORE THE BATTLE OF PHARSALIA 


O domitor mundi, rerum fortuna mearum, 

miles, adest toties optatae copia pugnae ; 

nil opus est votis, iam fatum arcessite ferro : 

in manibus vestris, quantus sit Caesar, habetis. 
haec est illa dies, mihi quam Rubiconis ad undas 
promissam memini, cuius spe Movimus arma. 
haec, fato quae teste probet, quis iustius arma 
sumpserit, haec acies victum factura nocentem est. 
non mihi res agitur, sed vos, ut libera sitis 
turba, precor, gentes ut ius habeatis in omnes. 
ipse ego, privatae cupidus me reddere vitae, 


omnia dum vobis liceant, nihil esse recuso. 


144 LATIN UNSEENS 


144 
Pompry’s DREAM 


| At nox, felicis Magno pars ultima vitae, 
sollicitos vana decepit imagine somnos. 
nam Pompeiani visus sibi sede theatri 


innumeram effigiem Romanae cernere plebis, 


or 


attollique suum laetis ad sidera nomen 

vocibus, et plausu cuneos certare sonantes. 

qualis erat populi facies clamorque faventis, 

olim cum iuvenis primique aetate triumphi, 

post domitas gentes quas torrens ambit Hiberus, 

10 sedit adhuc Romanus eques. ne rumpite somnos, 

castrorum vigiles, nullas tuba verberet aures. 

crastina dira quies et imagine maesta diurna 

undique funestas acies feret, undique bellum. 
cunet, the divisions of seats in the theatre. 


crastinus, of to-morrow. 


diurnus, belonging to the day. 


SENIOR COURSE 145 


145 


THE RuLiIna PASSION PREVAILS OVER THE DESIRE 
FOR THE SIMPLE LIFE 


‘ Beatus ille qui procul negotiis, 
ut prisca gens mortalium, 
paterna rura bobus exercet suis, 
solutus omni faenore, 
neque excitatur classico miles truci, 
neque horret iratum mare, 
forumque vitat et superba civium 
potentiorum limina.’ 
haec ubi locutus faenerator Alfius, 
iam, iam futurus rusticus, 
omnem redegit Idibus pecuniam ; 
quaerit Kalendis ponere. 
faenus, interest, money-lending. 
faenerator, money-lender. 


redigere, call in (money). 
ponere, lay out at interest. 


10 


146 LATIN UNSEENS 


146 


AENEAS GIVES THE LATINS LEAVE 


TO BURY THEIR DEAD 


Jamque oratores aderant ex urbe Latina, 
velati ramis oleae, veniamque rogantes : 
corpora, per campos ferro quae fusa iacebant, 
redderet ac tumulo sineret succedere terrae. 


quos bonus Aeneas, haud aspernanda precantes, 


or 


prosequitur venia, et verbis haec insuper addit : 
| ‘ Quaenam vos tanto fortuna indigna, Latini, 
implicuit bello, qui nos fugiatis amicos ? 
pacem me exanimis et Martis sorte peremptis 
10 oratis ¢ equidem et vivis concedere vellem. 
nunc ite et miseris supponite civibus ignem.’ 
dixerat Aeneas. illi obstipuere silentes, 


conversique oculos inter se atque ora tenebant. 


SENIOR COURSE 147 


147 


LAOCOON WARNS THE TROJANS AGAINST THE 
TREACHERY OF THE GREEKS 


Primus ibi ante omnes, magna comitante caterva, 
Laocoon ardens summa decurrit ab arce ; 

et procul, ‘ o miseri, quae tanta insania, cives ? 
creditis avectos hostes ? aut ulla putatis 

dona carere dolis Danaum ? sic notus Ulixes ? 
aut hoc inclusi ligno occultantur Achivi, 

aut haec in nostros fabricata est machina muros 
inspectura domos venturaque desuper urbi ; 

aut aliquis latet error: equo ne credite, Teucri. 
quicquid id est, timeo Danaos et dona ferentes.’ 
sic fatus validis ingentem viribus hastam 

in latus inque feri curvam compagibus alvum 


contorsit. 


10 


10 


148 LATIN UNSEENS 


148 
SYCHAEUS IS MURDERED BY HIS BROTHER 


Huic coniunx Sychaeus erat, ditissimus agri 
Phoenicum, et magno miserae dilectus amore, 
cui pater intactam dederat primisque iugarat 
ominibus. sed regna Tyri germanus habebat 
Pygmalion, scelere ante alios immanior omnes. 
quos inter medius venit furor. ille Sychaeum 
impius ante aras atque auri caecus amore 

clam ferro incautum superat, securus amorum 
germanae ; factumque diu celavit, et aegram 
multa malus simulans vana spe lusit amantem. 
ipsa sed in somnis inhumati venit imago 
coniugis, ora modis attollens pallida miris ; 
crudeles aras traiectaque pectora ferro 
nudavit, caecumque domus scelus omne retexit. 


intacta, maiden. 
omina, i.e. the marriage sacrifice, from which omens were taken. 


SENIOR COURSE 149 


149 


TURNUS CHALLENGES DRANCES 'TO SHOW DEEDS, 
not WorpDs 


Talibus exarsit dictis violentia Turni ; 

dat gemitum, rumpitque has imo pectore voces : 
Larga quidem, Drance, semper tibi copia fandi 
tum cum bella manus poscunt ; patribusque vocatis 
primus ades. sed non replenda est curia verbis, 
quae tuto tibi magna volant, dum distinet hostem 
agger murorum, nec inundant sanguine fossae. 
proinde tona eloquio, solitum tibi ; meque timoris 
argue tu, Drance, quando tot stragis acervos 
Teucrorum tua dextra dedit, passimque tropacis 
insignis agros. possit quid vivida virtus, 
experiare licet ; nec longe scilicet hostes 
quaerendi nobis ; circumstant undique muros. 


distinere, keep off, keep at bay. 
insignire, mark, adorn. 


Or 


10 


150 


LATIN UNSEENS 


150 


THe MorHer OF THE GODS IMPLORES FOR THE FLEET 


10 


or AENEAS IMMUNITY FROM STORMS 


Tempore quo primum Phrygia formabat in Ida 
Aeneas classem et pelagi petere alta parabat, 
ipsa deum fertur genetrix Berecyntia magnum 
vocibus his adfata Iovem : ‘ Da, nate, petenti, 
quod tua cara parens domito te poscit Olympo. 
pinea silva mihi, multos dilecta per annos, 
lucus in arce fuit summa, quo sacra ferebant, 
nigranti picea trabibusque obscurus acernis : 
has ego Dardanio iuveni, cum classis egeret, 
laeta dedi; nunc sollicitam timor anxius angit. 
solve metus atque hoc precibus sine posse parentem, 
neu cursu quassatae ullo neu turbine venti 
vincantur ; prosit nostris in montibus ortas.’ 

prcea, pitch-pine. 


acernus, of maple wood. 
ortas, i.e. ‘ that the trees grew.’ 


THE END 

